Қачон муваффақиятга эришамиз? » Ўзбекистон янгиликлари – Zamin.uz\nМуваффақият ва омад истагида жаҳон кезиб юрган йигит мақсади сари элтадиган зарур маслаҳатни олиш учун узоқ йўл босиб, олис мамлакатдаги ном қозонган кекса донишманд олдига келибди.\nКўл ёқасида балиқ овлаётган донишманд муваффақият талабгорининг муддаосини тинглагач, унга сувга тушишни буюрибди. Жаҳонгашта ҳайратини яшира олмай, бир муддат донишмандга таажжубли нигоҳда тикилиб қолибди.\n— Сувга туш, — такрорлабди доно одам.\nЖаҳонгашта ноилож оёғининг учини кўлга секин ботириб, тиззасигача сувга тушибди. Чол унга юришда давом этишни буюрибди.\n«Тавба, мен бу чолдан қандай қилиб муваффақият қозонишим мумкинлигини сўраш учун шунча йўл босиб келсаму, у бўлса мени масхара қилса», деган ўй ўтибди йигитнинг хаёлидан.\nДонишманд эса унга юришда давом этаверишни буюраверди. Жаҳонгашта елкасигача сувга кирди.\n— Балки бўлди қиларман?\nЧол қўли билан кўлнинг ўртароғига ишора қилибди. Сув аввалига даҳанга, кейин эса кўз ва пешонага қадар кўтарилди. Ўн-ўн беш сониядан сўнг кўлга ғарқ бўлаёзган жаҳонгашта донишманднинг ортга қайтиши мумкинлиги ҳақидаги буйруғини эшитгандай бўлибди.\n— Тўйиб-тўйиб нафас олгим келди, — деб жавоб берибди ҳансираётган йигит ўйлаб ҳам ўтирмасдан.\n— Баракалла! Қачонки жисмингда ҳамда идрокингда муваффақият қозонишга бўлган ана шундай кучли истак уйғонса, сен ўшанда, албатта, муваффақиятга эришасан, — дебди донишманд.\nАксариятимиз уйқуни хоҳлаганимизчалик муваффақиятни ҳам шунчалик истамаймиз. Бу дунёда ўзгариш — энг қийин иш. Сабаби шуки, ҳозирги ҳузур-ҳаловатнинг ўзи билан чекланиб қўя қоламиз. Қўрқоқ туйғулар бизни чўчитиб туради. Мириқиб дам олишга бўлган хоҳишимиз кўпинча муваффақият қозониш иштиёқидан устун келади. Аслида барчага тенг имконият ҳамда вақт берилган. Фақат кимлардир бир оз кўпроқ ишлайди, холос.\nЭришадиганинг учун ҳар дақиқа ўзингдагидан воз кечишга тайёр туриш, бу — ҳаётнинг ғалаба қозониш учун муҳим қоидаси. Бу «қурбонлик» сенинг ҳузур-ҳаловатинг, тўйиб-тўйиб дам олишинг, кунлаб ҳордиқ чиқаришинг, вақтичоғлигинг, телевизор қаршисида соатлаб фильмлар кўришинг бўлиши мумкин.\nХитойлик донишманд Лао Цзи айтгани каби, ҳузур билан таомланмоқ истасанг, очликни ҳис қил. Ҳамма нарсага эришмоқдан аввал ҳамма нарсангиздан воз кечиш лозимлигини унутманг.\n«Биз ғалаба қозонамиз» китобидан олинди.\nБош саҳифа » Ҳаёт тарзи » Қачон муваффақиятга эришамиз?\n02:20 Жек Ма унга муваффақият келтирган омилни маълум қилди


Алишер Усмонов ўзи ўқиган мактабни капитал таъмирлатиб берди (фото+видео) | Qalampir.uz\nАлишер Усмонов ўзи ўқиган мактабни капитал таъмирлатиб берди (фото+видео)\nЖамият\t14 Сентябрь 12:01 25113\nАсли ўзбекистонлик бўлган миллиардер Алишер Усмонов Тошкент шаҳрининг Миробод туманида ўзи ўқиган 110-мактабни таъмирлаш учун йирик миқдорда маблағ ажратди. Мактаб 2020/2021 ўқув йилини янги бинода қарши олди.\n2019 йилда Алишер Усмонов ташаббуси билан ушбу мактабда капитал таъмирлаш ишлари бошланганди. Таъмир 2020 йилнинг сентябрь ойига келиб тугатилди.\nЗамонавий кўриниш касб этган мактабда SMART ақлли технологияларидан кенг фойдаланилган. Мактаб биносига дақиқасига 40 кишини ўтказиш имкониятига эга ва сенсор қопламали, қиёфаларни эсда сақлаб қолувчи турникет орқали кирилади.\nКенг, ранг-баранг, ёруғ йўлаклар ўқувчиларнинг дунёқараши кенгайишига, билимлар оламига шўнғишига, этика-эстетикаси юксалишига хизмат қилади. Айни вақтда Ўзбекистонда 10 мингга яқин умумий ўрта таълим мактаблари фаолият юритаётган бўлса, 110-мактабнинг янги биноси улар орасида намунавий кўриниш касб этди, дейиш мумкин.\nМактабдаги ҳар бир синфхона замонавий ахборот технологиялари – компьютер, сенсорли телевизор билан таъминланган. Йўлакларга ўқувчилар танаффус вақтида ҳордиқ чиқариши учун ўриндиқлар ўрнатилган.\nКимё, биология, физика хоналарини ҳатто, университетларда ҳам учратмайсиз. Ускуналар ўқувчиларга берилаётган назарий билимни амалий синовдан ўтказиш имконини беради.\nЁшларни ҳарбий хизматга тайёрлаш фани бўйича замонавий мерганлик хонаси ҳам ташкил этилган. Синфхонада нафақат назарий билимлар олиш, балки замонавий технологиялар ёрдамида мерганлик сабоқларини ҳам синаб кўриш мумкин.\nБундан ташқари мактабда ҳовуз, стоматология, тадбирлар зали, амфитеатр, ёзги ва қишки ошхона, болалар ўйингоҳи, планетарий, футбол, баскетбол, волейбол майдонлари, югуриш ва велосипед учиш учун алоҳида йўлаклар, спортнинг гимнастика тури билан шуғулланувчи қизлар учун алоҳида спорт зали, футнес клуби мавжуд.\nАлишер Усмонов 110-мактаб\n26 Сентябрь 13:35 37453\n26 Сентябрь 21:29 32800\n26 Сентябрь 11:26 31182\n27 Сентябрь 21:41 28408\n28 Сентябрь 10:15 25250


Xiaomi Apple’га тақлид қилувчи компаниялар туфайли харид режаларидан ортда қолмоқда » Ўзбекистон янгиликлари – Zamin.uz\nХитойнинг смартфон ишлаб чиқарувчи Xiaomi компанияси харидлар режасини бажара олмаяпти. Бунга Apple’га тақлид қилувчи компанияларнинг кўплиги тўсқинлик қилмоқда. Бу ҳақда «The Financial Times»га асосланиб «Kun.uz» хабар берди.\n2 июль куни Xiaomi 2015 йилнинг биринчи ярим йиллигида 34,7 млн смартфон сотганини маълум қилди. 2014 йили компания асосчиси Лей Жун 2015 йил давомида компания 100 млн смартфон сотишига ишонч билдирган эди. Айни пайтда бу талаб 80 млн га туширилди.\nThe Financial Times нашрининг ёзишича, компаниянинг қийинчилигига сабаб бўлаётган компаниялар Apple’нинг маркетинг қадамларини ўзлаштириб олиб, шу билан бирга, арзон маҳсулотлар ишлаб чиқармоқда. iPhone шуҳратининг ошиши ҳам компаниянинг ўсишига тўсқинлик қилмоқда. Жумладан, 2015 йилнинг биринчи ярмида Apple Хитой ичидаги сотувлар бўйича ҳам Xiaomi’дан ўтиб кетди.\n2010 йили ташкил этилган Xiaomi 2014 йил охирида 45 млрд долларга баҳоланган эди. Компаниянинг ўз маълумотларига қараганда, 2014 йили у 60 млн дона смартфон сота олган. Шу билан бирга, Gartner таҳлилчиларининг фикрича, бу маълумотлар фақатгина дўконларга етказилган смартфонлар миқдорини эътиборга олади. Асл сотувлар миқдори эса 56.5 млн донани ташкил қилади.


80 кўриб чиқилди\nНабий соллаллоҳу алайҳи васаллам: «Аллоҳ таоло ўн икки ой ичидан Ражаб ойини Ўзи учун танлаб олган. Шунинг учун у «Аллоҳнинг ойи» дейилади. Ким бу ойни улуғлаб, ҳурматини жойига келтирса, Аллоҳ таоло уни жаннати наъиймга киритиб, яна Ўз розилигини ато этади. Шаъбон ойи «Расулуллоҳ ойи» ҳам дейилади. Ким бу ойни улуғлаб, ҳурматини бажо келтирса, Қиёмат куни унга жаннатдан жойни ўзим тайёрлаб тураман. Рамазон ойи эса умматларим ойидир. Ким бу ойни улуғлаб, ҳурматини жойига қўйса, гуноҳлардан ўзини тийса, кундузлари рўзадор, кечалари бедор, бировларга беозор ҳолда рўза ойини тамомласа, барча гуноҳлари мағфират қилинади», деганлар (Имом Байҳақий ривояти).\nДунё мамлакатлари турли тақвимларда йил, ой, кун ҳисобини юритади. Шуларнинг ичида энг кенг тарқалгани – милодий деб аталадиган Григориан тақвими. Бундан ташқари Хитой тақвими, КХДР тақвими, Исроилнинг ҳам бир неча минг йиллик тақвими ва ҳакозолар ҳам мавжуд. Ислом мамлакатларида ҳижрий-қамарий ва ҳижрий-шамсий (милодий тақвим муқобили) тақвимлар мавжуд.\nҲижрий-қамарий ойлар 29 ёки 30 кун бўлади. Шу сабабли ҳижрий-қамарий йил 354–355 кун бўлиб, милодий йилдан 10–11 кун кам бўлади.\nҲижрий-қамарий тақвимнинг биринчи куни Муҳаррам ойининг биринчи кунидан бошланади. Ҳижрий-қамарий йил бўйича ойлар тартиби қуйидагича: Муҳаррам, Сафар, Рабиъул аввал, Рабиъул охир, Жумодул аввал, Жумодул охир, Ражаб, Шаъбон, Рамазон, Шаввол, Зулқаъда, Зулҳижжа.\nУшбу ўн икки ойнинг ичидаги Ражаб ойи «Аллоҳнинг ойи», Шаъбон ойи «Расулуллоҳ ойи», Рамазон ойи эса «Уммат ойи» ҳам деб аталади.\nҲадисдан кўриниб турибдики, ким Пайғамбаримиз соллаллоҳу алайҳи васалламнинг ойлари бўлмиш Шаъбон ойини улуғлаб, унинг ҳурматини бажо келтирса, Қиёмат куни унга жаннатдан энг муносиб жойни айнан У зотнинг ўзлари тайёрлаб турар эканлар.\nШундай экан, биз умматлар бу ойни улуғласак, ҳурматини жойига қўйсак, фазилатли тунини ибодат билан ўтказсак, Ҳабибимиз соллаллоҳу алайҳи васалламнинг шафоатлари остида жаннатга кирамиз.


Навоийда ўсмир йигит 5 ёшли қизалоқни...\n11.07.2020 14:17 0 4124\n2020 йилнинг 9 июль куни Навоий вилояти Навбаҳор туманида содир этилган мудҳиш қотилликка вояга етмаган ўсмир сабабчи бўлди, деб хабар бермоқда Навоий вилояти ИИБ ахборот хизмати.\n2004 йил Зарафшон шаҳрида туғилган, миллати ўзбек, мактаб ўқувчиси, айни пайтда Зарафшон шаҳридаги 6-кичик даҳада истиқомат қилувчи Б.Қ. жорий йилнинг 8 июль куни ота-онаси билан биргаликда Навбаҳор тумани, «Янгиҳаёт» МФЙда истиқомат қилувчи бобосининг уйига меҳмондорчиликка борган.\nҚайд этилишича, Б.Қ. амакиси – 1985 йил туғилган, миллати ўзбек, Навбаҳор тумани, «Янгиҳаёт» МФЙда яшовчи Э.Т.нинг ўгай қизи, яъни 2015 йил Нурота туманида туғилган, Навбаҳор тумани, «Янгиҳаёт» МФЙда истиқомат қилувчи, вояга етмаган М.А.ни ошхона пичоғи билан бўйин соҳасига уриб, қасддан ўлдирган. Воқеага тасодифан гувоҳ бўлган М.А.нинг онаси, 1988 йил Нурота туманида туғилган, миллати ўзбек, 1 нафар фарзанди бор М.Д.га ҳам қўлидаги пичоқ билан бир неча маротаба тан жароҳати етказиб, воқеа жойидан яширинган. Айни пайтда жабрланувчи М.Д. туман Тиббиёт бирлашмасининг «Жонлантириш бўлими»га ётқизилган.\nНавоий вилояти ИИБ ЖҚБ ходимларининг олиб борган тезкор саъй-ҳаракатлари натижасида гумонланувчи шу куннинг ўзидаёқ қўлга олинган.\nНавоий қотиллик ўсмир


Qalampir.uz | Қозоғистон Президенти Ўзбекистонда қандай кутиб олинди?\nҚозоғистон Президенти Ўзбекистонда қандай кутиб олинди?\nБу қизиқ\t15 Апрель 09:53 7906\nАввалроқ, Ўзбекистон Республикаси Президенти Шавкат Мирзиёевнинг таклифига биноан Қозоғистон Республикаси Президенти Қосим-Жомарт Тоқаев 14 апрель куни давлат ташрифи билан Ўзбекистонга келгани ҳақида хабар берган эдик.\nЎзбекистон Республикаси Президенти Матбуот хизмати Қозоғистон Президентининг қандай кутиб олингани тасвирланган лавҳаларни эълон қилди. Унда олий мартабали меҳмон юксак даражада қарши олингани, 10 дан ортиқ мотоцикл ва 20 дан ортиқ автомобиллардан иборат кортеж Қозоғистон Президентини манзилга элтганини кўриш мумкин.\nЭслатиб ўтамиз, Қозоғистон Президенти Қосим-Жомарт Тоқаевни Ислом Каримов номидаги “Тошкент” халқаро аэропортида Ўзбекистон Республикаси Бош вазири Абдулла Арипов кутиб олди.\nДавлат ташрифининг асосий тадбирлари бугун, 15 апрель куни Кўксаройда бўлиб ўтади. Тор ва кенгайтирилган таркибдаги музокараларда икки томонлама ва минтақавий ҳамкорликни янада ривожлантириш истиқболлари муҳокама қилиниши, қатор муҳим икки томонлама ҳужжатлар имзоланиши режалаштирилган.\nШавкат Мирзиёев Қозоғистон Президенти билан телефон орқали мулоқот қилди Қосим-Жомарт Тоқаев Назарбоевнинг қарорига ўзгартириш киритди Қозоғистон пойтахти расман Нур-Султон номи билан аталади Биринчи ўқни Россия отди. Тоқаев Путинникида меҳмонда Ўзбекистон Президенти Қозоғистон Президентига ҳамдардлик билдирди Қозоғистонда навбатдан ташқари сайлов ўтказилади


«Баҳс» қисқа метражли фильми Япониядаги ISCA халқаро кинофестивалининг Гран-при мукофотига сазовор бўлди - Халқ сўзи\n15:08 21 Январь 2022 Маданият\nКинематография агентлиги буюртмасига асосан "Ёшлик" киностудияси томонидан суратга олинган «Баҳс» қисқа метражли фильми Японияда бўлиб ўтган ISCA халқаро фестивалининг Гран-при мукофотини қўлга киритди.\nСценарий муаллифи ва режиссёр Гулнора Иванова, оператор Абдулазиз Асатуллаев, постановкачи рассом Беҳзод Алимардонов, бастакор Марат Шункар, гример Мавжуда Ёқубова, картина директори Шариф Қосимбоев.\nФильм аҳмоқона тортишув ҳақида ҳикоя қилади. Баъзида инсолар ҳақлигини исботлашга уриниб, ўз яқинларини қандай хафа қилиб қўйганликларини билмай қоладилар. Эришилган бугунги ғалаба ҳаёт сарҳисоб қилинганидан кейин ўз қийматини йўқотади. Фильмнинг асосий ғояси шундаки, яқин инсонлар шубҳали ғалабалардан кўра муҳимроқдир.\n«Баҳс» драмасида бош ролларни Ўлмасжон Сориев, Мадина Одилова, Маҳмуд Исмоилов, Малика Ибрагимова, Азамат Хасанбоев, Шуҳрат Хўжаев иштирок этган.


Мен карикатураларни қўллаб-қувватлаганим йўқ - Макрон ўзини нотўғри тушунишгани ҳақида гапирди - Zamin.uz\n12:34 / 01.11.2020\nМен карикатураларни қўллаб-қувватлаганим йўқ - Макрон ўзини нотўғри тушунишгани ҳақида гапирди\n16 октябрда Париж яқинидаги Кофлан-Сент-Орион шаҳри коллежларидан бири ўқитувчиси, ўз ўқувчиларига Муҳаммад алайҳиссаломга карикатураларни намойиш қилган Самуэл Пати ўлдирилганди. Уни ўлдиришда чечен миллатига мансуб 19 ёшли Абдулак Анзоров гумон қилинмоқда. Анзоров Twitter’да ўқитувчини пайғамбарни ҳақорат қилгани учун “қатл этгани” ҳақида хабар қолдирган.\nМакрон ушбу қотилликни “ислом террорчилигига хос хатти-ҳаракат” деб атаб, “ислом дини дунё бўйлаб инқироз ҳолатини бошдан кечирмоқда” деб айтган. Макрон бу билан ИШИД жиҳодчилари, ваҳобийлик ва салафийлик каби йўналишларни назарда тутган. «Биз дунёдаги барқарорлик ва тинчликка мос бўлмаган сиёсий Исломга ишонмаймиз», деган у.\nМакроннинг бу сўзлари кўплаб давлатларда мусулмонларнинг ғазабига сабаб бўлган. Улар Франция ва Макронга қарши норозиликлар билдира бошлашган. Намойишчилар Франция байроғи ва Макрон суратларини топташган. Бундай норозилик акциялари Покистон, Ливан, Туркия, Фаластин ва бошқа кўплаб давлатларда бўлиб ўтди. «Замин» янгиликларини «Вконтакти»да кузатиб боринг\n25-10-2020, 07:33, Дунё\nG20 саммитига келган Франция президентини аэропортда ҳеч ким кутиб олмади (видео)\n30-11-2018, 20:48, Дунё\nФранцияда Трампга одоб-ахлоқ қоидаларини ёдда сақлаш ҳақида эслатиб қўйилди\n15-11-2018, 02:30, Дунё\nФранция президенти Ўзбекистонга келишга тайёрлигини билдирган\n12-11-2018, 13:26, Дунё\nМакрон болани қутқарган муҳожирга Франция фуқаролигини тақдим этди\n29-05-2018, 08:03, Дунё\nОАВ: Брижит Макрон мухлисларидан кунига 200 дона хат олади\n26-12-2017, 17:07, Дунё


11 апрел 2021, Тошкент вақти: 21:47\nҲуқуқ фаоллари Россия бўйлаб кузатув камералари чекловларсиз жорий қилинаётганини танқид қилмоқда.\n«Ведомости» кундалик газетасининг хабар беришича, Россия бўйлаб мактабларда кузатув камераларини ўрнатиш учун 29 миллион доллар қийматга эга шартномалар имзоланган.\nБу камералар юзни аниқлаш тизимига уланган бўлиб, унга Россия расмийлари Оруэлл номини беришди.\nБританиялик ёзувчи Жорж Оруэлл ўзининг «1984» ҳамда «Молхона» романлари билан шуҳрат қозонган. Инсоният тарихидаги энг яхши китоблар рейтингларига киритилган «1984» романи ўзбек тилига ҳам ўгирилган.\nРоссия мактабларига назорат камераларини ўрнатиш лойиҳасини «Ростек» таркибига кирувчи «Информатизация миллий маркази» амалга оширади.\nШиркатнинг «Ведомости»га интервью берган ходимига кўра, кузатув тизимлари Россия бўйлаб 1 608 та мактабга берилган.\nИсмини ошкор қилмаслик шарти билан сўзлаган ходимнинг айтишича, кузатув камералари ўқувчиларнинг келиб-кетиш вақтини назорат қилишни ҳамда мактабга кирмоқчи бўлган бегона шахсларни аниқлашни кўзлайди.\n«Роснано» таркибига кирувчи «ЭЛВИС-НеоТек» ширкати вакили Евгений Лапшевнинг сўзларига кўра, айнан шу ширкат кузатув тизимларини тайёрлаб беради.\nЛапшев Оруэлл тизими Россиядаги 43 мингдан ошиқ барча мактабга ўрнатилишини айтди.\n16 июнь куни «РБК» нашри эълон қилган мақолада ёзилишча, «Информатизация миллий маркази» ходими «Ведомости» хабарида келтирилган айрим маълумотларни рад этган.\nХусусан, ходим ширкат 43 минг мактабга камера ўрнатиш учун шартнома имзоламаганини таъкидлади. Унинг сўзларига кўра, «Информатизация миллий маркази» 1 600 та Россия мактабида видео кузатув тизимини ўрнатиш дастурида қатнашяпти, холос.\nХодим, шунингдек, тизимлар киши юзини аниқлай олмаслигини, Россиядаги барча мактабни бундай тизим билан жиҳозлаш қарори ҳали чиқарилмаганини қўшимча қилган.\nКейинги йилларда Россия мактабларида зўравонлик ҳолатлари кўпайди. 2017-2018 йилларда содир бўлган ўқувчилар орасида содир бўлган пичоқлашлар ортидан расмийлар мактабларда хавфсизликни оширишга чорлай бошлаган эди.\nАммо инсон ҳуқуқлари фаоллари кузатув ва хавфсизликни ошириш баҳонасида киши юзини аниқлаш тизимлари ҳамда бошқа кузатув технологиялари чекловларсиз жорий қилинаётганини танқид қилмоқда. Бу ҳолат эса сўз ва ҳаракат эркинлиги чекланишига, маълумот махфийлиги йўқотилишига етаклайди.\nМарт ойидан бери Россия расмийлари юзни аниқлаш технологиялари ёрдамида карантинни бузган шахсларни аниқлаб келади. Буни йўлга қўйиш учун Москва шаҳрининг ўзида 100 мингдан ошиқ камера ўрнатилди. Мазкур камералар марказий маълумотлар базасига уланган бўлиб, ҳуқуқ-тартибот органлари ундан исталган пайтда фойдалана олади.\nШунингдек, пандемия бошланганидан бери ишлаб чиқилган қатор смартфон иловаси маълумот хавфсизлиги ҳақида хавотирларга сабаб бўлди. Фаолларнинг айтишича, COVID-19 симптомлари қайд этилган шахслар ўрнатиши шарт бўлган иловалар пандемия тугаганидан кейин ҳам аҳолини кузатиш йўлида ишлатилиши мумкин.\n2019 йилнинг октябрида Москвада юзни аниқлаш камералари ишлатилишига қарши судга шикоят йўллаган фаол Алёна Попова коронавирус баҳонасида расмийлар абсолют назоратни йўлга қўйиш устида ишлаётгани ҳақида огоҳлантирди.\nЎтган йилнинг кузида Россия Таълим вазирлиги мактабларда юзни аниқлаш тизимлари ўрнатиш шартларини белгилади.\n«Известия» нашрининг хабар беришича, бу тизимлар ишга тушиши учун мактаб ишчилари ҳамда ўқувчиларнинг ота-оналари розилик бериши керак бўлади.


АҚШнинг Колорадо-Спрингс шаҳридаги отишма оқибатида 3 киши ҳалок бўлди\n09:13 / 28.11.2015\nАҚШнинг Колорадо штатида жойлашган Колорадо-Спрингс шаҳрида 27 ноябрда оилани режалаштириш тиббиёт марказида бир эркак томонидан содир этилган отишма оқибатида 3 киши ҳалок бўлди. Бу ҳақда журналистларга маҳаллий ҳокимият вакиллари маълум қилишди.\nУларнинг маълумотларига кўра, бир нафар полициячи ва икки фуқаро ҳалок бўлган. Охирги маълумотга кўра, шифохоналарда отишмадан жабрланган 9 киши, жумладан 4 нафар полициячи қолмоқда.\nОтишмани содир этган эркак қўлга олинган. Ҳуқуқ-тартибот муассасалари ходимлари уни таслим бўлишга кўндира олишган.\nАйни пайтда сапёрлар гуруҳи марказ биносини жиноятчи бомба қўйган бўлиши мумкинлигига текширишмоқда.\nВоқеа автомобиль йўли ёқасида, аҳоли пунктидан 600 метр узоқликда жойлашган тиббиёт марказида юз берган.\nАввалроқ Оқ уй вакили АҚШ президенти Барак Обама ушбу воқеадан хабардор этилганини маълум қилган. “Президент Колорадодаги воқеадан ўзининг террорчиликка қарши кураш масалалари бўйича ёрдамчиси Лиза Монако томонидан хабардор этилган. Президент заруратга кўра янги маълумотлар олади”, деб айтди Оқ уй вакили.\nТожикистонда Имомали Раҳмон ҳақида яна китоб чоп этилди


Яшнободда кейинги ойдан автоматлаштирилган тизимни ўрнатиш бошланади\n15 Июл 2019 1498\nАвгуст ойидан бошлаб Яшнободдаги 71226 та истеъмолчиларнинг барчасига электр энергиясини ҳисобга олиш ва назорат қилишнинг автоматлаштирилган тизими (АСКУЭ)ни ўрнатиш ишлари бошланади. Бу ҳақда туман электр таъминоти корхонасининг янги биноси очилиш маросимида айтиб ўтилди.\nЯнги бино қурилиб, фойдаланишга топширилиши натижасида туман аҳолиси учун электр энергетикаси таъминоти янада яхшиланиб, малакали мутахассислар томонидан истеъмолчиларга энг замонавий технологиялар асосида инновацион хизмат кўрсатиш имкониятлари яратилди.\nМазкур замонавий бинода барча қулайликка эга бўлган холл ва заллар истеъмолчилар хизматида. Қолаверса, рўйхатга олиш ишларини тизимли равишда йўлга қўйиш мақсадида замонавий талабларга тўла жавоб берувчи учта монитор, кутубхона ҳамда юқори тезликда ишловчи бепул Wi-Fi тармоғи ҳам жорий қилинди. Бундан ташқари, мижозлар учун ўзбек ва рус тилларида соҳага оид маълумотлар, видеороликлар электрон таблоларда акс этиб туради.


ЭРКИН КОМИЛОВ ЎЗ ҲАҚИҚАТИНИ АЙТДИ! РУСТАМ САЪДИЕВ ҲАМ! - 6 Декабря 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2017-09-24, 7:17 AM\nГлавная » 2015 » Декабрь » 6 » ЭРКИН КОМИЛОВ ЎЗ ҲАҚИҚАТИНИ АЙТДИ! РУСТАМ САЪДИЕВ ҲАМ!\nЭРКИН КОМИЛОВ ЎЗ ҲАҚИҚАТИНИ АЙТДИ! РУСТАМ САЪДИЕВ ҲАМ!\nСевимли актёр Эркин Комилов яқиндагина "Даракчи” газетасига берган интервьюсидан сўнг шов-шув кўтарилди. Актёрга кўра, унинг "Ўгай она”даги роли учун тўланган гонорар қониқтирмаган. Яна у режиссёрдан "Сизни қайтиб фильмларимга таклиф этмайман” деган жавобни ҳам олган. Қизиқ, уч йил олдин бўлиб ўтган бу аччиқ ё истеҳзоли ҳолни эслашга актёрни нима мажбур қилди? Хуллас, халқ артисти халққа гонорар билан боғлиқ шов-шувни ёйди. Халқнинг севимли режиссёрларидан бири Саъдиев эса ҳайратда.\nАгар, Комиловдек дарғага гонорар кам тўланган бўлса, бу режиссёр билан ҳамкорлик қилган бошқа актёрлар билан ҳам шундай "қалтис” муносабат кузатилган бўлиши мумкин... Шу боисдан, бир неча актёр ва актрисалар билан Саъдиев тўлаган гонорарлардан қанчалар рози эканликлари билан қизиқдик. Энг қизиғи, ҳеч биридан салбий жавоб олмадик.\nЭркин Комиловнинг айтганларини эшитдик. Рустам Саъдиевни ҳам тинглаш бу масалани янада очиқлашига шубҳа йўқ.\n(Рустам Саъдиевдан ёзма равишда жавоб олдик. Ва ҳеч қандай таҳрирсиз ҳукмингизга ҳавола этишни лозим топдик.)\n-Ўзбекистон халқ артисти Эркин Комилов салобатли, кенг амплуали актёр, буюк Шукур Бурхоновдек устозининг ҳақиқий мактабини олган садоқатли шогирди - бу ҳақиқат.\nОдатда, филм сценарийси тайёр булганида, режиссёр ҳар бир образда ҳар қандай актёрларнинг ижросини тассавур қилиб кўриб, кейин бир ролни ижро этиш учун 5-10 та актёрни кинопробага чақиради. Қайси бири маъқул келса, ўшани ролга тасдиқлайди.\nЭркин Комиловга келсак, мен кимни ролга таклиф қилсам, олдиндан ҳамма томонини гаплашиб олиб, кейин рол бўйича ишлашни бошлайман ва иложи борича, гонорар масаласини ўзим гаплашмасликка ҳаракат қиламан. Лекин охир-оқибат аксарият актёрлар режиссёр билан ўзим гаплашаман дейишади ( албатта, бу хусусий кино секторида). Мажбур бўламан, пул масаласи бўйича ҳам гаплашишга.\nШунча гапирган гапларидан бир гапимни тўгри айтибди: "Мен сизни кинога олмайман”!\nДИККАТ!!! Энди мени ҳақиқатим:\nБу вокеага 3 йил бўлди. Шаҳло Аҳророва билан ҳамкорликда "Ўгай она" деб номланган сценарийни ёзиб тугатдик ва шу филмда ота ролига бир неча актёрларни кинопроба қилишни режалаштирдик ва шулардан бири Эркин Комиловга сценарий бердим ва 2-3 кунлардан кейин\n"Рустам менга сценарий ёкди. Кеннайинггаям, шу жумладан” деб айтди. Бу ота роли аслида Матёқуб Матчоновга мўлжалланган рол бўлганди, лекин бахтга қарши мен съёмкани белгилаган муддатда Матёқуб акани съёмкаси бўлгани учун Эркин акада ҳеч қандай кинопробасиз тўхталдик. Бунга асосий сабаб мен Эркин ака билан биринчи маротаба ишлашим бўлгани учун холос. Ўзбекистон халк артисти Эркин Комилов мен учун оддий бир актёр ва албатта, ўзига яраша санъатда ўрни бор, талантли. Лекин бунақа актёрлар бизда кўп. Яна Эркин акага қайтамиз. Хуллас, Эркин ака турмуш ўртоғи билан олдимга келди ва мен биринчи берган саволим: 4-5 кун съёмка қиламиз, сиз қанча гонорарга ўйнаб берасиз? Ака андиша қилдими, "Билмадим, хафа қилмассан” деди. Шунча йиллик тажрибамдан келиб чиқиб, мен ҳисобли дўст деган тушунча бор десам, Эркин ака бир суммани айтди ва албатта, мен унга унақа шароитим йўқ, айтганингизнинг ярмини бераман дедим. Съёмка кунини сўраб, кейин чиқиб кетишди. Орадан бир неча кун ўтиб, яна қўнғироқ қилди. Яна шу масала юзасидан гап очдим. Шунда Эркин ака "Қўшиб беролмийсанми?” деди. Мен кескин иложим йўқ дедим. Бўлмаса, мен сизни умуман кинога ололмас эканман дедим. У менга "Унда мен оч қолар эканман-да” деди. Кейин Эркин ака сал кечроқ яна қўнғироқ қилиб, "кеннайинг сенинг ижодингни ҳурмат қиларкан, берган пулига караманг, шу ролда ўйнанг деб айтди” деди. Шу билан съёмка бошланиб кетди. Овоз ёзиш этапи тугагунича мен жойида келишилган суммани тийин-тийинигача қўлига бердим. Премьера бўлди. Ака жуда хурсанд бўлди. Банкетда мени жуда қаттиқ ҳурмат билан тилга олди. Энг қизиғи, шу воқеага 3 йил бўлган бўлса, шу кунгача қаерда учрашиб қолсак, жуда илиқ сўрашиб келган. Хуллас, шунақа гап. Мен бир нарсага ҳайронман, Ўзбекистон халқ артисти даражасидаги актёр кенг оммага гонорар мавзусини олиб чиқиши тўғримикан? Билмадим, тағин...\nНима бўлгандаям, сизни ҳурмат киламан. Соғ-саломат бўлиб, томошабинни хурсанд килиб юринг, Эркин ака” – дея ўз ҳақиқатларини баён қилади, Саъдиев.\nАктёр ҳам, режиссёр ҳам ўз виждонига таяниб ичидагиларини айтди. Айтиб олди! Арзимаган гонорар дея, устига-устак ўтган бир кичик ишни "пашшадан фил ясагандек” муаммо даражасида кўтариш ярамайди. Муҳими, оқибат йўқолмасин! Яқин йилларда бу ижодкорлар янги фильмларда яна ҳамкорлик қилишига умид қилиб қоламиз!\nUshbu ma'lumot https://kun.uz dan olindi!\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 665 | | Теги: Yangilik, newsuz, uznews, xabarlar, habarlar, Новости, Yangiliklar, ahborot, news | Рейтинг: 0.0/0


Олмалиқ ва Оҳангаронда 49 киши музқаймоқдан заҳарланди\n26 май 2022, Тошкент вақти: 20:27\nОлмалиқ шаҳрида хусусий тадбиркор томонидан ишлаб чиқарилган музқаймоқни еган 49 киши заҳарланди. Аввалроқ ижтимоий тармоқларда тарқалган мазкур хабарни 16 августга ўтар кечаси Олмалиқ шаҳар ҳокимлиги тасдиқлади.\nРасман билдирилишича, музқаймоқдан заҳарланган 36 киши Олмалиқ шаҳар юқумли касалликлар шифохонасига ётқизилган.\n15 август куни уларнинг 31 нафарининг аҳволи яхшиланган ва улар касалхонадан чиқарилган. Аҳволи ўртача бўлган беш бемор даволанишда давом этмоқда.\nБундан ташқари, Оҳангарон шаҳар тиббиёт бирлашмасига музқаймоқдан заҳарланган 1З бемор ётқизилган. Айни пайтда уларнинг ҳолати ўртача оғир, муолажалар давом этирилмоқда.\n“Айни пайтда вазият юзасидан амалдаги қонунчиликка мувофиқ тегишли хулосалар мутасаддиларга берилган. Эпидемиологик суриштирувлар давом эттирилмоқда”,-дейилади расмий хабарда.


Ўзбекистон журналистлари ижодий уюшмаси Фарғона вилоят бўлими бошқарувининг 2014-2019 йилларда қилинган ишлари юзасидан умумий йиғилиш ҲИСОБОТИ — Ўзбекистон Журналистлари ижодий уюшмаси Фарғона вилоят бўлими\nМустақилликнинг дастлабки йиллариданоқ Фарғона вилоятида оммавий ахборот воситалари янги босқичга кўтарилди. Энг аввало воқеликка ёндашувда сўз эркинлиги ҳар бир оммавий ахборот воситаси ўзининг мақсад ва маслагини қайта кўриб чиқишга мажбур қилди.\nЭнди матбуотда миллий ўзлик, маънавий қадриятлар, ватан ва халқ тарихи долзарб мавзуларга айланди. Ўзбекистонда матбуот цензураси бекор бўлди. Оммавий ахборот воситалари фаолиятига дахлдор бир неча қонунлар қабул қилинди. Улар асосида тармоқ, хусусий нашрлар, электрон оммавий ахборот воситалари ташкил этилди. Информация бозорида истеъмолчи учун кураш, рақобат юзага келди. Журналист ижодий изланиши, ўз ўқувчиси, томошабин ва эшитувчисини ўзи топиши лозим эди.\nВилоятда етмишга яқин босма нашр, бешта телевидение, иккита радио фаолият кўрсатяпти. Уларда уч юздан ортиқ ижодий ходимлар меҳнат қилмоқда. Ижодий уюшма вилоят бўлими ўтган беш йил давомида асосий эътиборни низомий мақсадларга, яъни журналистларнинг жамиятдаги тутган ўрни ва мавқеини кўтариш, мулкчилик шаклидан қатъий назар турли газета-журналлар, теле ва радиоканалларда, нашриёт ва ахборот агентликларида ишлаётган, шунингдек, эркин ижодкорларнинг ижтимоий-иқтисодий, ижодий ҳамда муаллифлик ҳуқуқларини, шаъни ва қадр-қимматини, давлат ва жамоат ташкилотлари, оммавий ахборот воситаларининг муассислари ва ноширлари олдидаги ҳуқуқ ва манфаатларини ҳимоя қилишга кўмаклашишга қаратди.\nЖамият ҳаётида демократия ва ошкоралик тамойилларини қарор топтириш, фикрлар хилма-хиллиги, турли қараш ва ёндашувларга кенг йўл очиш муҳим вазифалардан биридир. Биз уюшма фаолиятида оммавий ахборот воситалари, журналистика ва ноширлик соҳасига оид қонунлар ижросини таъминлашда фаол қатнашишга матбуот демократлашувининг омили сифатида муносиб ўрнини топишига ёндошдик. Шу мақсадда бир неча бор Ўзбекистон Олий Мажлиси Қонунчилик палатаси депутатлари, Ўзбекистон Олий мажлиси Сенати аъзолари, мамлакатдаги етакчи оммавий ахборот воситаларининг раҳбарлари иштирокида амалий семинарлар, Конференция ва очиқ мулоқотлар ўтказилди. Цензуранинг бекор қилиниши ва ички цензурани енгиш билан боғлиқ масалалар атрофлича муҳокама қилинди. Баҳс-мунозараларда ҳар бир журналист ўз фикрини айтиш имконияти яратилди. Айниқса, журналистик фаолият билан боғлиқ Ўзбекистон Республикаси Қонунларининг лойиҳаси қуйида экспертизадан ўтказилиши ва унда фарғоналик журналистлар иштирок этиши парламентчилик институтида ҳам янги воқелик эди.\nЖурналистларни ижтимоий жиҳатдан муҳофаза қилиш, рағбатлантириш, уларнинг меҳнат, турмуш ва дам олиш шароитларини яхшилашга ёрдам бериш ижодий уюшманинг вилоят бўлими учун ҳамиша устувор йўналишлардан бири бўлиб келди. Ҳар йили Мустақиллик, Наврўз байрамлари, Хотира ва Қадрлаш куни арафасида вилоят ОАВларида узоқ йиллар ишлаб, ҳозир қарилик таътилида бўлган устозлар, бемор, кам таъминланган ҳамкасбларимизни хабар олиш, улар кўнглини кўтариш тадбирлари ўтказиб келинмоқда. Самимий истакларимиз ёзилган дил сўзлари ва гулдастамиз ёнига қопда ун, гўшт, ёғ ва яна топган-тутганимизни қўлтиқлаб жамоа бўлиб хонадонларига кириб борганимизда қувончдан чеҳраси очилиб, руҳлари ва қаддилари тетиклашиб, юзларини қадр ёшлари ювганини неча бор кўрдик… ва ҳа гал бу каби савоб ишни ҳеч қачон тўхтатмасликни дилимизга туйдик.\nШунингдек, ижодий уюшма вилоят бўлими ишлаб турган журналистлар соғлиғини мустаҳкамлаш уларни ижодий руҳлантириш омили деб қараб келади. Шу мақсадда “Чимён” санаторийсида биргина 2015-2016-2017-2018 йилларнинг ўзида 239 нафар журналист ҳам соғлиғини тиклади, ҳам малака ошириш ўқувларида иштирок этди.\nОммавий ахборот воситалари ижодий ходимлари касб маҳоратини ошириш, уларнинг ижодий ва амалий тажриба алмашишларига кўмаклашишга уюшма вилоят бўлими энг долзарб масалалардан бири деб ҳисоблаган. Ҳаёт шуни кўрсатдики, ўша 2004 йил апрел ойида бўлиб ўтган ижодий уюшма вилоят бўлимининг таъсис йиғилишида ҳатто бир вилоятда фаолият кўрсатаётган кўплаб газета муҳаррирлари бир-бирларини билмас, танимас эдилар. Кейинчалик билдикки, бошқа вилоятларда ҳам аҳвол шундай экан. Аввало ижодий ҳамкорлик керак эди. ОАВлари ўз муаммолари қобиғида ёлғиз қолишлари мумкин эмасди. Шунинг учун турли баҳоналар билан вилоят миқёсида кўчма конференция, семинарлар ташкил этдик, таҳририятлар, босмахоналар иши билан танишдик. Бу каби анжуманлар ҳамкасблар тажрибасини оммалаштириш, камчиликларни пайқаб олиш ва бартараф этиш, ўзаро дўстона муносабатларнинг шаклланиши ҳамда мустаҳкамланишига олиб келди. Ҳудди шундай усулни иккинчи босқичда республика вилоятларидаги ҳамкасбларимиз билан тажриба алмашишни ташкил этганимизда қўлладик. Хисобод йилларида Қорақалпоғистон, Хоразм, Самарқанд, Навоий, Сурхондарё вилоятлари журналистларини Фарғонага таклиф этдик. Уларни ҳокимлик, тармоқ ва хусусий газеталар таҳририятларига, босмахоналарга, давлат ва нодавлат телевидениеларга олиб бордик. Ҳар жабҳада фикр алмашув, мунозаралар бўлди. Сўнг вилоятда олиб борилаётган ижтимоий-иқтисодий ислоҳотлар, илғор меҳнат жамоалари билан таништирдик.\nШу куни бош газеталар, масалан, “Фарғона ҳақиқати”—“Сурхон тонги” ва “Ферганская правда”—“Заря Сурхона”ларнинг қўшма сонларини чиқардик. Уларда ҳар икки вилоят ҳаётини тўлақонли акс эттиришга ҳаракат қилдик. Вилоятдаги телевидение ва радиоканаллар орқали ҳамкасбларимиз тайёрлаб келган қўшни вилоятнинг ютуқ ва муваффақиятлари, фидойи инсонлари, мафтункор гўшалари ҳақидаги икки соатли кўрсатув ҳамда радиоэшиттириш эфирга узатилди. Журналистларнинг ижодий учрашувлари энди икки вилоят аҳлини бир-бирига яқинлаштирувчи кенг доирадаги тадбирга айланганди.\nШундай анжуманлар туфайли биз ва ҳамкор вилоят журналистлари “Ким нима билан қандай нафас олаётгани”ни биладиган, камчиликларини бартараф этиб, илғор тажрибаларни ўзида қўллайдиган бўлганди.\nБиз билдикки, матбуотимизнинг ютуқ ва муаммолари ҳамма ерда ҳам деярли бир-бирига яқин экан. Энди биз ўзимизга ташқаридан ҳам қарай оладиган, камчиликларимизга ўзимиз баҳо берадиган бўлдик. Тажриба алмашишдан кутилган энг катта натижа ҳам аслида шу эди.\nДарвоқе, уюшма вилоят бўлимининг саъй-ҳаракатлари ва ташаббуси билан агар 2017 йилда 5 та таҳририятга хизмат автомашинаси сотиб олинди\nКасб-кор малака оширишнинг учинчи босқичида Ўзбекистон Журналистлари ижодий уюшмаси Фарғона вилоят бўлими хорижий ҳамкасблар билан ҳамкорликни йўлга қўйди. Ўтган даврда Россия Федерацияси Санкт-Петербург журналистлари уюшмаси, Жанубий Корея Республикасидаги ОАВлардаги ҳамкасблар билан учрашиб ўзаро тажриба алмашилди. Хисобот даврида эса Хитой Халқ Республикаси ва Саудия Арабистони Подшоҳлиги журналистлари билан мулоқотлар бўлди.\nҲеч кимга сир эмаски, вилоятларда журналист мутахассислар “корпуси”нинг ўртача ёши улғайиб бормоқда. Журналистика ўқув юртларини битирган ёшларнинг жуда катта қисми пойтахтда қолиб кетяпти. Таҳририятларда ёш журналистларга бўлган талаб бугунга келиб юқори чўққига чиққан. Айрим таҳририятларда бор-йўғи 2-3 та кекса журналистлар газета чиқармоқда. Бундай шароитда журналистикага хайриҳоҳ бошқа соҳа ёшларини жалб этиш, улар малакасини ошириш муҳим эди. Шу мақсадда икки бор ёшларни Тошкентга юбориб, республиканинг етакчи босма ОАВларида бир ҳафталик ижодий-амалий ўқувини ташкил этдик. “Халқ сўзи”, “Ўзбекистон овози”, “Жамият”, “Ҳуррият”, “Моҳият”, “XXI аср” каби таҳририятларда журналистика сабоғини олган ёшлар бугун вилоятимиздаги турли нашрларда муваффақият билан ижод қилмоқдалар.\nУмуман, давр билан ҳамнафаслик журналистлардан ҳар доим ўз устида тинимсиз ишлаш, изланишни талаб этади. Шунинг учун вилоятда чоп этилаётган газета муҳаррирлари ҳам Тошкент шаҳрида малака оширишда бўлдилар. Улар республика нашрларида, Олий Мажлис Қонунчилик палатаси, Сенатнинг тегишли қўмиталарида, журналистика олий ўқув юртларида бўлиб соҳага оид билим ва маълумот билан танишдилар.\nЖурналист ҳаёт билан баробар эмас, балки бир қадам олдида юриши лозим. Бу бизнинг фикримиз эмас. Илк бор бир неча аср илгари босма нашрлар пайдо бўлибдики, унинг хабар тарқатувчи (мухбир)ларига шундай талаб қўйилган. Аслида орадан неча юз йиллар ўтмасин, журналистга бўлган энг биринчи талаб ҳозир ҳам шу. Ижодий уюшманинг вилоят бўлими журналистларга иқтисодий, ижтимоий, сиёсий аҳвол ҳақида етарлича таҳлилий маълумот бериб туришга ҳаракат қилмоқда. Бунинг учун долзарб мавзуларда конференциялар, симпозиум, семинарлар, давра суҳбатлари уюштирилмоқда.\nЎзбек журналистикасида ўзига хос ижод мактабини яратган ижодкорлар, етук матбуот ходимлари борки, уларнинг тажрибаси ҳар доим ёшларга қўл келади. Вилоятда журналистлар касб-маҳоратини оширишда уларнинг ижод лабораториялари билан таништириш, жонли мулоқотлар уюштириш усули ҳам назаримиздан четда қогани йўқ. Катта олим, таржимон, танқидчи, публицист Иброҳим Ғофуров, Хуршид Дўстмуҳаммедов, Саъдулла Ҳакимовларнинг журналистик тажрибаси билан яқиндан танишиш мақсадида вилоятга таклиф қилиб ундан юзма-юз сабоқ олинди. Муҳаррирликнинг ўзига хос нозик томонлари, таҳрир сирлари, муаллиф билан ишлаш, ўз устида изланиш каби мавзулардаги семинарлар унинг иштирокчилари учун фойдали бўлди. Ҳудди шу каби ижодий учрашувлар тажрибали давлат арбоблари ва олимлар Шерзод Қудратхўжаев, Беруний Олимов, фан доктори, профессор Ҳуршид Дўстмуҳаммедов, “Жамият”, “XXI аср”, “Қишлоқ ҳаёти” газеталари бош муҳаррирлари Беҳзод Шукуров, Норқобил Жалил, Чори Латипов ва бошқалар билан ҳам ташкил этилди.\nЧимён медиалагерида дастлаб вилоятимиз ОАВ вакилларига ўқув-семинар уюштирган бўлсак, кейинчалик унга Андижон, Наманган, яна кейинроқ 4 та ва ўтган 2018 йили 8 та вилоят журналислари ҳам қўшилдилар. Ўтган йили медиалагерда “Озодлик”, “Америка овози” радиолари, БиБиСи, Туркиянинг Анадоле ахборот агетлиги мухбирлари ҳамда “Дунё ўзбеклари” интернет сайти раҳбари иштирок этгани унинг аҳамиятини, нуфузини янада юқорига кўтарди. Бу ўқув семинар якунига кўра “Ҳаракатлар стратегияси: ислоҳотлар жараёни ва оммавий ахборот воситалари” тўплами ҳам чоп этиб барча ОАВларига бепул тарқатдик. Бу анжуман дунё матбуотида ҳам кенг ёритилди ва муҳокама қилинганидан ҳабарингиз бор.\nЖурналистларнинг юбилейларини, ижодий кечаларини ташкил этиш билан уюшманинг вилоят бўлими шуғулланиб келмоқда. Фотомухбир Муқимжон Қодировнинг вилоят ўлкашунослик музейида унинг фотоасарлари кўргазмасини ташкил этдик. Бир ой мобайнида вилоят аҳли ва меҳмонлари борлиқни фотоижодкор нигоҳида тасвирга туширилган унутилмас лаҳзалар билан танишдилар.\nЎзбекистон журналистлар ижодий уюшмаси Фарғона вилоят бўлими ўтган беш йил мобайнида муайян концепцияларни шакллантирди. Шулардан бири оммавий ахборот воситалари фаолиятининг асосий йўналишлари бўйича таҳлил ва социологик тадқиқотлар ўтказиш, уларнинг натижаларига кўра, шунингдек, оммавий ахборот воситалари тизимини мутассил ривожлантиришга қаратилган таклифлар, тавсиялар ишлаб чиқиш ҳамда тегишли давлат ҳокимияти идораларига, нашрлар муассисларига киритишдир. Режа асосида ҳар ойда бир марта битта газета фаолияти, унинг таҳририяти ва муассис ўртасидаги шартнома ижроси, ОАВлари фаолиятига доир қонунлар ижросининг назорат-таҳлили ўтказиб келинмоқда.\nЎтказилган мониторинг-семинар натижасида таҳририятлар янги бинога кўчирилди ёки таъмирланди, таҳририятларга муассис томонидан компьютер, факс, рақамли фотоаппарат, принтер олиб берилди. Яна бир энг муҳим натижа шуки, бундай кўчма семинарларда вилоятдаги барча ОАВлари раҳбарлари иштирок этаётгани, ҳамкасбининг ютуқ ва камчиликларидан батафсил хабардор бўлаётгани, шу куниёқ ўзининг фаолиятига танқидий назар ташлаётгани ва ниҳоят буларнинг ҳаммасидан хулоса чиқараётганидир.\nЖурналистика ижоднинг бир тури сифатида чексизликка дахлдордир. Тинимсиз изланишгина мукаммалликка элтади. Мукаммалликка эришувнинг йўлларидан бири ихтисослашувдир. Шунинг учун ижодий уюшма вилоят бўлими қошида еттита тегишли йўналиш ва соҳалар бўйича мувофиқлаштирувчи кенгашлар тузилган. Булар “Ҳуқуқий мавзуда ёзадиган журналистлар кенгаши”, “Иқтисодий мавзуда ёзадиган журналистлар кенгаши”, “Аёл журналистлар клуби”, “Ёш журналистлар клуби”, “Репортерлик маҳорати мактаби”, “Давлат тизими ва сиёсий партиялар билан ишлаш клуби”, “Газета дизайнчилари кенгаши”дир.\nДунёда рўй бераётган глобаллашув ОАВларни ҳам четлаб ўтаётгани йўқ. Бу соҳада илғор мамлакатлардаги матбуот ва журналистлар фаолиятига доир энг сўнгги янгилик ва тажрибаларни Ўзбекистон ОАВлари ва журналистлари орасида оммалаштириш зарур. Ижодий уюшма вилоят бўлими келгусида Туркиядаги ҳамкасблар билан тажриба алмашишни ҳам режалаштирган. Чет эл жамоат ташкилотлари ва оммавий ахборот воситалари билан алоқалар ўрнатиш услуби бундан буён ҳам давом этаверади.\nСафимизда ўз ишига ҳалол, виждонан, холис ёндошадиган, юқори савиядаги журналистлар оз эмас. Улар ижоди мамлакат миқёсидаги танловлар, матбуот шарҳлари, нуфузли конференцияларда эътироф этилиб тилга олинмоқда. Хисобот даврида Супиев Абдусамад, Маъмура Абдураҳмонова, Ахмадали Тешабоев, Зухра Алиевалар давлатимизнинг юксак мукофотларига сазовор бўлдилар. Аммо матбуотни шахсий сохта обрў ва манфаат қуролига айлантириб олганлар ҳам йўқ эмас.\nЎзбекистон Журналистлари ижодий уюшмаси қайта ташкил этилгандан сўнг ОАВлари ходимларини рағбатлантириш, улар меҳнатини муносиб тақдирлаш ўз ўрнини топди. Масалан, сўнгги беш йилда биргина фарғоналик журналистлардан 9 нафари “Йилнинг энг фаол журналисти”, “Энг улуғ, энг азиз” республика танловларининг совриндори бўлдилар. 8 нафар ҳамкасбимиз эса “Олтин қалам” миллий мукофоти халқаро танловида ғолиб чиқдилар. Давлат мукофотига сазовор бўлган журналистлар сафи ҳам йил сайин кенгаймоқда. Мамлакат Президенти ва ҳукумати кўрсатаётган бундай ғамҳўрлик журналистларни янада ижтимоий фаол бўлишга даъват этмоқда.\nБу ишларни амалга оширишда сиз азиз ҳамкасбларга сиҳат-саломатлик ва ижодий муваффақиятлар тилаймиз.\n«Фарғона пресс-клуб» илк сессиясини ўтказди (видео)


Yo'l qoidalari - Qnb.uz onlayn savol javob servisi\nKhamdamov)) Bu mavzu Turli maslahatlar bo'limida 19 Apr, 17 da maqola yozgan.\nҚонунни билмаслик жазодан озод қилишга асос бўлмайди. Гоҳида билмай, баъзан унутиб ёки атайин қоидабузарликларга йўл қўямиз. Хато қилиш қонимизда бор. Машина бошқариб кетаётганларда ҳам бу ҳолат учраб туради. Бунда айрим қоидабузарликлар учун огоҳлантириш олсак, баъзида жарима билан қутуламиз. Аммо шундай қоидабузарликлар ҳам борки, улар содир этилганида транспорт воситаси вақтинчалик сақланиш учун жарима майдончасига олиб кетилади. Carzone.uz нашри ана шу тартиб-қоидалар тўғрисида мақолаэълон қилди.\nтормоз, руль бошқаруви ёки уловчи қурилма (сцеплена) носоз бўлса ёки рухсатномасиз қайта жиҳозланса (ЭКИҲнинг бир баравари миқдоридажарима ҳам тўланади.2017 йил ҳолатига кўра – 149 775 сўм);\nфойдаланиш тақиқланган, давлат рақами ечиб олинган бўлса (ЭКИҲнинг 6 баравари – 898 650 сўм);\nдавлат рақам белгиси ясама ёки ўзга усулларда ўзгартирилган ёки у бутунлай бошқа транспорт воситасига тегишли бўлса (ЭКИҲнинг 10 баравари – 1 497 750 сўм);\nрухсатсиз ўта катта ва жуда оғир юкларни ташиш, белгиланган меъёрдан катта ўлчамдаги ҳолатда йўлга чиқилса, юк ташувчилар рухсатномада кўрсатилган ҳаракат йўналиши ўзгартирилса (ЭКИҲнинг 10 баравари – 1 497 750 сўм);\nойналари кўзгусимон бўлса ёки қорайтирилса, ҳайдовчининг ўрнидан атрофни кўришни чеклайдиган қўшимча нарсалар ўрнатилган ёки қопламалар суртилган бўлса (ЭКИҲнинг 1 баравари – 149 775 сўм);\nрухсатсиз товуш чиқарувчи ва ёритувчи қурилмалар ўрнатилса, давлат рақам белгиларига уларни кўришга халал берадиган ашёлар ўрнатилса ёки қоплама суртилса (ЭКИҲнинг 1 баравари – 149 775 сўм);\nтранспорт воситаси бошқалар ҳаракатига халал берадиган ҳолатда ташлаб кетилса (ЭКИҲнинг 3 баравари –449 325 сўм);\nҳайдовчилик гувоҳномаси, транспорт воситасини рўйхатдан ўтказганлик, унга эгалик қилиш, эгаси йўқлигида ундан фойдаланиш ҳуқуқини тасдиқловчи ҳужжатлар, суғурта полиси мавжуд бўлмаса ёки ишончнома, транспорт воситаларини бошқа шахсга ўтказиш ва ижарага бериш шартномалари рўйхатдан ўтказилмаган бўлса (ЭКИҲнинг ярим баравари –74887,50 сўм);йўл-транспорт ҳодисаси қатнашчилари ҳодиса жойидан қочиб кетса (ЭКИҲнинг 30 баравари миқдорида жарима (4 493 250 сўм)\nёки транспорт воситаларини бошқариш ҳуқуқидан икки йил муддатга маҳрум этишга ёхуд ўн беш суткагача муддатга маъмурий қамоққа олишга сабаб бўлади);\nавтомобиль транспортида лицензиясиз йўловчи ташиш (ЭКИҲнинг 20 дан 100 бараваригача — 2 995 500 - 14 977 500 сўм);\nмилиция ходимининг транспорт воситасини тўхтатиш тўғрисидаги қонуний талаби бажарилмаса (ЭКИҲнинг иккидан бир қисмида икки бараваригача — 74887,50- 299 550 сўм).\nушбу Кодекснинг 164, 166, 167, 168, 172, 173, 176, 1763, 1861-моддаларида назарда тутилган маъмурий ҳуқуқбузарликлар содир этилганда — Ўзбекистон Бош прокуратураси ҳузуридаги Солиқ, валютага оид жиноятларга ва жиноий даромадларни легаллаштиришга қарши курашиш департаменти ва унинг жойлардаги бўлинмаларининг мансабдор шахслари;\nушбу Кодекснинг 196/1, 224, 224/1, 224/2 -моддаларида назарда тутилган маъмурий ҳуқуқбузарликлар содир этилганда — чегара қўшинларининг мансабдор шахслари ҳам машинангизни жарима майдончасига вақтинчалик сақлаш учун олиб кетишга ҳақли\nVktargetda pul ishlash (Videourok)


Харажат, кредит ва даромад. Ўзбекистонликлар истеъмол кайфиятида қандай тенденция кузатилди? – Kommers.uz\nИқтисодиёт\t13:39 | 21.2.22\nХаражат, кредит ва даромад. Ўзбекистонликлар истеъмол кайфиятида қандай тенденция кузатилди?\nАҳолида даромадлар кўпайиши бўйича кутилмаларининг бироз пасайиши кузатилган.\nМарказий банк томонидан 2022 йил январь ойида турли соҳа вакилларининг 2021 йилнинг IV чораги якунлари бўйича истеъмол кайфиятини ўрганиш бўйича навбатдаги онлайн сўровлар ўтказилди ва унда 2,5 мингга яқин респондент иштирок этди. Бу ҳақда Марказий Банк ҳисоботида сўз боради.\nУшбу шарҳ респондентларнинг даромадлари ва истеъмол харажатлари таркиби, пул-маблағларини жамғаришга бўлган мойиллиги, келгусидаги харажатлари, шунингдек, кредитга бўлга эҳтиёжларини ўрганиш ва таҳлил қилишга қаратилган.\n2021 йилнинг IV чорагида Истеъмол кайфияти индекси йилнинг III чорагига нисбатан 0,8 бандга ошиб, 25,6 ташкил этди.\nҚайд этилишича, ўтган чоракка нисбатан индекснинг компонентларида харажат субиндекси сезиларли ошганлиги, даромад ва кредит субиндексларининг эса пасайганлиги кузатилган.\nФото: Истеъмол кайфияти индекси\n«Шу билан биргаликда, жамғариш субиндекси сезиларли юқорилагани ижобий ҳолат бўлиб, муддатли депозитлар бўйича реа фоиз ставкаларнинг ижобий шаклланиши фонида аҳолининг жамғаришга бўлган мойиллиги ортиб бораётганлигидан далолат беради», дейилади хабарда.\nАйни пайтда, жамғаришга бўлган мойиллик ошган шароитда истеъмол талабининг маълум бир даражада қисқаришининг кузатилиши ҳисобига Истеъмол кайфияти умумий индексида жамғариш субиндекси пасайтурувчи аҳамият касб этган.\nРеспондентларнинг келгусидаги даромадлари ошиши бўйича кутилмалари бироз пасайган. Хусусан, аҳоли вакиллари келгуси даромадлари ошиши бўйича кутилмалари 2021 йил III чорак натижаларига нисбатан 8,8 фоиздан 8,3 фоизгача камайган.\nСўровда иштирок этган даромадлари 3 миллион сўмгача бўлган респондентлар улуши жамига нисбатан 40 фоизни ташкил этмоқда.\nДаромадлар кўпайиши бўйича кутилмаларининг бироз пасайиши, асосан, ушбу даврда вируснинг янги штаммини кенг тарқалиши, қиш мавсумида ўз-ўзини банд қилувчилар даромадидаги пасайишлар ва қишлоқ хўжалигидаги мавсумийлик жавоб берувчилар кайфиятида акс этгани билан изоҳланиши мумкин.\nИштирокчиларнинг 60 фоизи даромадларининг асосий манбаи ойлик иш хақи, 8 фоизи нафақалар ҳамда 7 фоизи шахсий томорқадан олинадиган даромадларга тўғри келишини таъкидлаган.\nУндан кейинги ўринларни кунлик даромадли ишлар ва тадбиркорлик соҳаси орқали даромад топувчилар эгаллади. Ҳудудлар кесимида расмий ойлик иш ҳақи Навоий (78 фоиз), Тошкент (76 фоиз), Андижон (73 фоиз), Бухоро ва Самарқанд (62 фоиз) вилоятларида умумий даромадлар таркибида юқори улушни эгаллаган.\nРеспондентларнинг мамлакат иқтисодиёти истиқболлари бўйича кутилмалари 2021 йилнинг III чорагига нисбатан сезиларли даражада ўзгарган. Бунда, жами иштирокчиларнинг 53 фоизи келгуси 12 ойда мамлакат иқтисодиётини яхшиланишини қайд этган бўлса, 66 фоизи 3 йиллик истиқболларни ижобий баҳолаган.\nКелгуси 12 ойда респондентларнинг янги кредитга бўлган талаби бироз камайиши кутилмоқда. Кредит субиндекси 2021 йилнинг III чорагига нисбатан 0,6 бандга камайиб, 9,4 ташкил этди.\nУшбу ҳолат аҳолининг сўнгги йилларда қарз юкининг (кредит ва фоиз тўловлари) юқори суръатларда ошиши фонида янги кредит олишга бўлган иштиёқининг пасайиб бориши билан боғлиқ бўлиши мумкин.\nСўровда қатнашган жами респондентларнинг 55 фоизи келгуси ойларда янги кредит олишга эҳтиёжлари мавжудлигини таъкидлаган (2021 йилнинг III чорагида 60 фоиз). Бунда келгусида кредит олишни асосан 3 миллион сўмгача ва 3-5 миллион сўм даромадли гуруҳ вакиллари мақсад қилишган.\nДаромади 10 миллион сўмдан юқори аҳоли вакилларининг эса кредитга бўлган талаби нисбатан паст даражада шаклланди. 2021 йилда жисмоний шахсларга ажратилган кредитлар миқдори 2020 йилга нисбатан 42 фоизга ошди. Бунда, ажратилган микрокредитлар 87 фоизга, микроқарзлар 71 фоизга ва овердрафт кредитлари 97 фоизга ўсди.\nЖавоб берувчиларнинг асосий қисми келгусида харажатлари ошишини кутишмоқда. Келгуси ойларда харажатлар миқдорининг ўсиши бўйича кутилмалар 4,8 бандга ошиб, 12,7 га етди.\nРеспондентларнинг катта қисми – 72 фоизи харажатларининг кўпайишини таъкидлаган. Харажатлари миқдори ўзгармайдиган қатламда эса ўзгариш кузатилмади.\nМаълумот учун 2021 йилнинг III чорагида харажатлар ўсишини кутганлар 71 фоизни ташкил этган. IV чоракда иштирокчилар томонидан асосан, даволаниш, уй-жой таъмири, таълим, оилавий байрам тадбирларига кўпроқ маблағлар сарфланган.\nЎз навбатида, ушбу сўров қатнашчиларининг асосий қисми келгусида уй-жой таъмири/хариди, автомобиль, маиший техника ва мебел харидини амалга оширишни режалаштирмоқда.\nШунингдек, маълум бир харажатларнинг камайиши ёки оптималлаштирилиши ҳисобига саёҳатга борувчилар ва тўй-ҳашам ўтказишни режалаштирганлар кўпайиши мумкин.\nРеспондентлар орасида даволаниш, таълим ва оилавий байрамларга сарфланадиган харажатларнинг қисқариши кутилмоқда. Келгусида уй-жой таъмири/хариди, автомобиль сотиб олиш истагидагилар ва тўй қилишни режалаштирганлар сонининг ортиши истеъмол товарларига қўшимча талабни юзага келтирса, саёҳатга борувчиларнинг кўпайиши ички валюта бозорига талабни маълум даражада ошишига хизмат қилади.


ОАВ: Месси «Барселона»ни шартномасини узайтирмаслиги ҳақида хабардор қилган » Ўзбекистон янгиликлари – Zamin.uz\nОАВ: Месси «Барселона»ни шартномасини узайтирмаслиги ҳақида хабардор қилган\n«Барселона» ҳужумчиси Лионель Месси каталонияликлар клуби билан шартномасини узайтирмоқчи эмас. Бу ҳақда Kun.uz сайти ёзмоқда.\nМанба маълумотига кўра, Аргентина терма жамоаси ҳужумчиси бу қарорни оиласи билан ёзги таътилдалигидаёқ қабул қилиб бўлганди. У ўшанда отасидан ва яқин кишиларидан биридан жамоа раҳбариятига бу истаги ҳақида етказишни сўраган. Месси ҳатто амалдаги шартномаси якунигача ҳам «Барселона»да қолишига ишончи комил эмас.\nКўк-анорранглилар жамоаси президенти Хосеп Бартомеу бу хабардан шокка тушган. Кейинроқ у Мессидан хотиржамликни сақлашни, ўз ниятларида оғирроқ бўлишини сўраган. Шунингдек, Бартомеу футболчи учун сўраладиган бадал пули 250 миллион еврони ташкил қилишини эслатган.\nМессининг «Барселона» билан амалдаги шартномаси 2018 йилнинг ёзига қадар тузилган.\nБундан олдинроқ, Лионель Месси «Барселона»дан Криштиану Роналду «Реал»дан топаётган пулни, яъни 50 миллион евро маош тўлашни талаб қилгани ҳақида хабарлар берилганди.\nКаталония клуби футболчига рекорд даражадаги маош таклиф қилишга тайёр. Қайд этиш керак, «Барселона» яқиндагина Неймар билан шартномани 2021 йилнинг ёзига қадар узайтирган бўлиб, бразилиялик ҳужумчи учун йилига 25 миллион евро тўлашга рози бўлганди. Айни вақтда жамоа уругвайлик Луис Суаресни ҳам янги шартномага кўндириш ҳаракатига тушиб қолган.\nТеглар: йилига даражадаги тузилган ташкил оиласи Хосеп\n«Олтин бутса-2017» пойгасида Месси пешқадамлик қилмоқда\n10:47 / 17-03-2017\n«Барселона» Хитойда футбол мактабини очади\n07:42 / 25-02-2017\n«Барселона» Месси билан шартномани узайтира олмаслиги мумкин\n14:21 / 06-11-2016\nЛионель Месси 30 ёшгача бўлган спортчилар орасида энг бойи дея тан олинди\n17:41 / 14-10-2016\n«Барселона» еврокубоклардаги голлар сони бўйича «Реал»ни ортда қолдирди


Саҳро нури Европани ëритмоқчи\n18 октябр 2021, Тошкент вақти: 12:26\nЛойиҳада¸ тандирдек қизиб ëтган Саҳрои кабирга ўрнатиладиган ясси бўлакларнинг қуëш нурини йиғиб¸ махсус турбиналарга йўналтириши кўзда тутилган.\nГерманиядаги айрим ширкатлар Саҳрои кабирдаги қақшатқич қуёш нурини электр энергияси ишлаб чиқаришга йўналтиришни кўзда тутувчи қарийб 600 миллиард долларлик лойиҳа ишлаб чиқдилар.\nГерманиялик мутахассисларнинг бу ташаббуси кўпчилик учун қуруқ сафсата бўлиб туюлиши мумкин.\nЛойиҳа муаллифлари Саҳрои кабирда жойлаштирилган мингдан зиёд ойна ёрдамида қуёш нурларини турбиналарга йўналтириб, электр қуввати ишлаб чиқаришни режаламоқдалар.\nШу йўсинда ишлаб чиқарилган электр қуввати Ўрта ер денгизи орқали Европага етказиб берилади. Худди шундай ускуналарнинг Яқин Шарқда ҳам ўрнатилиши режаланган.\n13 июл куни Германиянинг Мюнхен шаҳрида Desertec лойиҳаси иштирокчиларининг биринчи учрашуви бўлиб ўтди. Ушбу учрашув қайта суғурта қилиш масалалари билан шуғулланувчи жаҳоннинг йирик Munich Re ширкати ташаббуси билан ўтказилди.\nMunich Re ширкати сўнги йиллар мобайнида табиий офат, жумладан, сув тошқини, ёнғин ва кучли бўронлардан зарар кўрган компанияларга миллиард доллар қийматида суғурта пулини тўлашга мажбур бўлди ва эндиликда ушбу ширкат глобал иқлим ўзгаришига қарши фаол курашувчиларидан бирига айланди.\nШиркат расмийларидан бири Торстен Жеворрек нафақат европаликлар¸ балки маҳаллий аҳоли ҳам мазкур лойиҳадан манфаат кўришини айтади.\n-Африканинг шимолий минтақаларига, Яқин ва Ўрта Шарққа ҳамда Европага электр энергиясини катта миқдорда етказиб бериш мақсадида қуёш ва эҳтимол шамол энергиясидан фойдаланиш ғояси ҳозирча келажак иши бўлиб қолса-да¸ унинг техник жиҳатлари одамни ўзига жалб қилади, дейди Торстен Жеворрек.\nЛойиҳа тарафдорларига кўра, қуёш батареялари ёрдамида энергия олиш услуби алаққачон ўзини оқлаб бўлган. Бундай ускуналар 1980 йилдан бери АҚШнинг Можаве саҳросида муваффақиятли ишлаб келмоқда.\nАйни пайтда Desertec лойиҳасини Европа Итифоққининг бошқарув қўмитаси қўллаб-қувватламоқда. Munich Re ширкати матбуот вакили Александр Моханти ҳам лойиҳани “келажакка назар”, дея баҳолаб, унинг тарафдорлари шунчаки хаёлпарастлар эмас, балки бу ишдан конкрет натижа кутаётган одамлар эканини таъкидлади.\nБироқ ушбу лойиҳага қарши чиқувчилар ҳам йўқ эмас. Лойиҳанинг умумий қиймати 560 миллиард долларга баҳоланмоқда ва танқидчиларга кўра, лойиҳа бундай катта харажатни оқлашга қодир эмас.\nMunich Re ширкати расмийси Торстен Жеворрек ҳам лойиҳани амалга оширишнинг қимматга тушишини тан олади ва дастлабки ҳисоб-китоб лойиҳанинг ҳаётга тадбиқ этилиши ҳар бир европаликка минг евродан тўғри келишини кўрсатганини айтади.\n- Бироқ бир нарса аниқ. - глобал иқлим ўзгаришидан кўрилган зарар Desertec лойиҳасига сарфланган пуллардан бир неча баробар кўп бўлади. Бу борада қанча узоқ қўл қовуштириб ўтирсак¸иқлим ўзгаришидан кўрилаётган зарар ҳам шунча кўп бўлади¸ дейди германиялик мутахассис.


Галатея (Cicindela galatea)\n2 (VU:R): Заиф, табиатан камёб, локал тарқалган Фарғона эндемик тури.\nФарғона водийсидаги тоғ ларнинг жанубий ва шимолий ён бағирлари (Марғилон ш., Водил, Қувасой қ. атрофи, Чотқол ва Қурама тизмаларининг тоғ этаклари). Ўзбекистондан ташқарида: Тожикистон, Қирғизистон.\nТоғ этаги чўл ландшафтлари (д.с.б. 400-800 м.).\nХХ асрнинг бошида кўп учрар эди, 40-йилларга келиб водийнинг жанубида йўқ бўлиб кетган, шимолида кам топилмалар орқали маълум.\nКам ўрганилган. Йилда бир марта насл беради. Вояга етганлари июнда ҳаракатчан бўлади. Йиртқич, майда ҳашаротлар билан озиқланади.\nЧўл ва тоғ этакларидаги қўриқларнинг хўжалик мақсадларида ўзлаштирилиши, хусусан ирригация тармоқларининг қурилиши.\nЯшаш жойлари, сони, ҳаёт тарзини мукаммал ўрганиш, яшаш жойларида муҳофазасини ташкил қилиш.


Германия Аралбойы аймағын раўажландырыў ушын 8 миллион евро ажыратады » KarInform\nГермания менен биргеликте «Аралбойында экологиялық бағдарланған регионаллық раўажланыў» жойбары әмелге асырылады. Бул бойынша 26-февраль күни Өзбекстан Аўыл хожалығы министри Ж.Ходжаев ҳәм Германия халықаралық бирге ислесиў жәмийети (GIZ) жойбарлар менеджери Паул Шумахер арасында келисимге қол қойылды, деп хабар бермекте «Газета.uz».\nҲүжжет Аралбойы аймағын турақлы трансшегаралық экологиялық және экономикалық жақтан раўажландырыўға ерисиўде Өзбекстан ҳәм Қазақстан ҳүкиметлерине жәрдем бериўге бағдарланған.\nЭкологиялық ҳәм социаллық тәреплерге болған унамсыз тәсирлерди минималластырыўды есапқа алған ҳалда экономикалық раўажланыўға комплексли қатнасты нәзерде тутатуғын жойбар 4 жылға арналған. Оның бюджети 8 миллион евроны қурайды.\n- Жаңа жойбардың тийкарғы қурамлық бөлимлери: консалтинг хызметлерин көрсетиў, санластырыў, геомәлимлеме системасы, аралықтан зондлаў, трансшегаралық бирге ислесиў ҳәм басқалардан ибарат, - деген Ж.Ходжаев.\n«Музлықлардан Арал теңизине шекем» экспедициясында 4 бағд ...


Фарғонада ушланган ИШИД тарафдори, улушини оширган Усмонов, чўчқа юракли одам… Кеча нималар бўлди? | Qalampir.uz\nФарғонада ушланган ИШИД тарафдори, улушини оширган Усмонов, чўчқа юракли одам… Кеча нималар бўлди?\nТаҳлил\t12 Январь 08:42 15692\nКеча Ўзбекистон ва халқаро майдонда қандай муҳим воқеликлар содир бўлди? 11 январь тарих зарварақларида муҳр қолдира олдими? Ўтган куннинг муҳим воқеа-ҳодиса ва янгиликлар қисқача тафсилоти билан қуйида танишишингиз мумкин.\nТўрт вилоятда Одам ДНКси экспертизаси йўлга қўйилади\nЎзбекистон Республикаси Вазирлар Маҳкамасининг Адлия вазирлиги ҳузуридаги Хадича Сулаймонова номидаги Республика суд экспертизаси маркази фаолиятини янада такомиллаштириш ҳамда суд экспертизаси соҳасида экспертлик ишларини ривожлантириш чора-тадбирлари тўғрисидаги қарори қабул қилинди.\nҚарорга мувофиқ Хадича Сулаймонова номидаги Республика суд экспертизаси марказининг Фарғона, Сурхондарё, Хоразм ҳудудий бўлимларида Одам ДНКси суд-биологик экспертизаси ва Самарқандда Одам ДНКсига қўшимча равишда Материаллар, ашёлар ва буюмлар криминалистик экспертизаси лабораториялари ташкил қилинади.\nНавоийда аёл ухлаб ётган эрини болта билан чопиб ташлади\nНавоийда икки боланинг онаси бўлган аёл турмуш ўртоғини ухлаб ётган жойида 13 марта болта билан уриб, ўлдириб қўйди. Бу ҳақда "Yangi davr" кўрсатувида маълум қилинди.\nҚайд этилишича, 2021 йилнинг 1 август куни Навбаҳор туманининг “Келачи” маҳалласида яшовчи аёл ўзаро можародан ғазабланиб, ухлаб ётган эрининг бўйнига болта билан урган. Эркак биринчи зарбадаёқ ўлишига қарамай, танага яна 13 марта зарба берган.\nҚозоғистонда ўзбекистонликлар ҳибсга олинганми? ТИВ расмий баёнот берди\nҲозирда Ўзбекистон фуқароларининг Қозоғистонда ҳибсга олингани ҳақида маълумот йўқ. Бу ҳақда Ташқи ишлар вазирлиги матбуот хизмати маълум қилди.\n“Ўзбекистон Ташқи ишлар вазирлиги қўшни Қозоғистондаги вазиятни мунтазам равишда кузатиб бормоқда. Ўзбекистоннинг Қозоғистондаги дипломатик ваколатхоналари – Нур-Султондаги Элчихонаси, Олма-ота ва Ақтаудаги бош консулликларида тезкор штаблар ташкил этилди”, дейилади хабарда.\nАлишер Усмонов “Kapitalbank"даги улушини оширди\nАсли келиб чиқиши ўзбек бўлган россиялик миллиардер Алишер Усмоновга алоқадор компания “Kapitalbank"нинг 8,33 фоиз акцияларини сотиб олди ва банк устав капиталидаги улушини 25 фоизгача оширди. Бу ҳақда “Тошкент” Республика фонд биржаси маълум қилди.\nБанкнинг ушбу акцияларини Алишер Усмоновнинг USM ҳолдинг компанияси шуъба корхонаси — “Телекоминвест” МЧЖ харид қилган.\n“Мана сенга олам-олам пул”. “Бухоро нефть базаси”да қанча пул еб юборилгани очиқланди\n“Бухоро нефть базаси” МЧЖда маҳсулотларни ноқонуний етказиб бериш ва талон-тарож қилиш ҳолатлари аниқланди. Қайд этилишича, МЧЖ томонидан қурилиш корхоналарига асоссиз равишда 298,1 млн сўм миқдорида, ходимларга 31,6 млн сўм миқдорида ортиқча иш ҳақи ва мукофот пуллари тўлаб берилган. Бу ҳақда “Ўзбекнефтгаз” АЖ Матбуот хизмати QALAMPIR.UZ’га маълум қилди.\nВазирлар Маҳкамасининг тегишли қарорига асосан, нефть маҳсулотлари тўлов олдиндан 100 фоиз ўтказилгандан сўнг етказиб берилиши белгиланган бўлса-да, амалда белгиланган меъёрий ҳужжатларга мунтазам амал қилмаслик оқибатида “Бухоро нефть базаси” МЧЖда 50,5 млрд сўм дебитор қарздорлик юзага келган. Ўз вақтида ундирув чоралари кўрилмагани натижасида, нефть базаси бўйича 984,7 млн сўм маблағ “умидсиз” қарзга айланиб улгурган.\nТошкентда қора “маска”лилар жами 14 та қарағайни арралаб кетди\nТошкент шаҳар Юнусобод туманидаги Амир Темур ва Чинобод кўчалари чорраҳаси ёнида 18 дона элдор қарағайдан 10 тупи номаълум кимсалар томонидан тунда арралаб кетилди. Бу ҳақда Экология ва атроф-муҳитни муҳофаза қилиш қўмитаси Матбуот хизмати маълум қилди.\nҚайд этилишича, мазкур ҳудудни аукцион орқали қўлга киритган фуқаро ушбу дарахтларни бошқа жойга кўчиришга рухсат беришни сўраб мурожаат қилган. Тошкент шаҳар Экология ва атроф-муҳитни муҳофаза қилиш бошқармаси бунга рад жавобини берган.\nРузахунов Бишкекка қайтарилди. Қирғизистон Қозоғистонда икки қурбон берди\nҚозоғистонда ҳибсга олинган қирғизистонлик жазз мусиқачиси Викрам Рузахунов кеча, 10 январь куни ватанига қайтарилди.\nУ кеча “Оқ-Жол” назорат-ўтказиш пунктида чегарани кесиб ўтган.\nЖурналистлар ва фаоллар уни назорат-ўтказиш пунктида бир неча соат кутишди, лекин Рузахунов билан учраша олишмаган. Мусиқачи назорат пунктидан консуллик машинасида олиб кетилган.\nАҚШда фавқулодда ҳолат: коронавирусга чалиниш бўйича янги жаҳон рекорди қайд этилди\nАмерика Қўшма Штатларида бир кунда 1,13 миллион янги COVID-19 ҳолати аниқланди. Бу ҳақда “Reuters” хабар бермоқда.\nАгентликнинг таъкидлашича, бу кўрсаткич янги жаҳон рекордига айланган. Шу билан бирга, инфекцияларнинг якуний сони бундан ҳам кўпроқ бўлиши мумкинлиги айтилган, чунки Американинг барча штатлари касалланиш бўйича маълумотларни эълон қила олмаган.\n“Юқумли “omicron” штамми тарқалишининг секинлашуви бўйича белгилар йўқ”, дейилади нашрда.\nХитой ва Россия Марказий Осиёда уруш қўзғатилишига йўл қўймаслиги керак – ХХР\nРоссия ва Хитой Марказий Осиё давлатларининг ички ишларига ташқи аралашув бўлишига қарши туриши керак. Бу ҳақда Хитой Ташқи ишлар вазири Ван И россиялик ҳамкасби Сергей Лавров билан телефон суҳбатида айтиб ўтган.\n“Томонлар мувофиқлаштириш ва ўзаро ҳамкорликни кучайтиришда, Марказий Осиё давлатларининг ички ишларига ташқи кучларнинг аралашувига қарши туришда, шунингдек, “рангли инқилоблар” ва “уч ёвуз куч” (терроризм, экстремизм, сепаратизм) бетартибликни вужудга келтиришига йўл қўймасликлари керак”, деган у.\nРоссия самолёти фавқулодда Урганчга қўнди\nМосква — Қарши рейсини амалга ошираётган Россиянинг “S7 Airlines” авиакомпанияси самолёти йўловчилардан бирининг тоби қочгани сабаб фавқулодда Урганчга қўнди. Бу ҳақда “Uzbekistan Airports” Матбуот хизмати хабар берди.\nҚайд этилишича, бугун, 11 январь куни соат 01:42 да Россиянинг “S7 Airlines” авиакомпаниясининг Москва — Қарши йўналишида SB-I3313 рейсини амалга ошираётган самолёти Урганч аэропортига фавқулодда қўнишни амалга оширган.\n“Пахтакор”га хорижлик янги мураббий тайинланди\nБугун, 11 январь куни Славче Войнески Тошкентнинг “Пахтакор” клубига янги бош мураббий этиб тайинланди. Бу ҳақда клуб матбуот хизмати хабар берди.\nМаълум қилинишича, Войнески жамоани тарк этган Питер Хюистранинг ўрнини эгаллайди. Македониялик мутахассис “шерлар” билан бир йиллик шартнома имзолаган.\nЙўналиш ўзгарди: Роналду ПСЖ футболчисига айланиши мумкин\n“Манчестер Юнайтед” ҳужумчиси Криштиану Роналду ПСЖ футболчисига айланиши мумкин. Бу ҳақда “Le 10 Sport” нашри хабар берди.\nҚайд этилишича, ҳужумчи Килиан Мбаппе Париж клубини тарк этишга яқин турибди, шу боис раҳбарият таркибни кучайтириш вариантларини қидирмоқда. Манбанинг хабарига кўра, агар Роналду “Қизил иблислар” сафини тарк этадиган бўлса, Париж клуби вазиятдан фойдаланишга ҳаракат қилади.\n24 Январь 17:35 66745\n23 Январь 20:24 64763\n23 Январь 11:39 61085\n25 Январь 11:32 55518


АҚШда собиқ полициячи 13 нафар қора танли аёлни зўрлаганликда айбланмоқда\n15:14 / 11.12.2015\nАҚШнинг Оклахома штатидаги Оклахома-Сити шаҳри ҳакамлик суди собиқ полициячи Дэниел Хольцклоуни хизмат йилларида 13 нафар қора танли аёлни зўрлаганликда айбдор деб топди. Бу ҳақдаги қарор ўтган пайшнба куни чиқарилди.\nМазкур иш ОАВнинг диққатини ўзига тортди, негаки у яна қора танли аҳолининг оқ танли шахслар томонидан тазйиққа олиниши мавзусини кўтарди. Оқ танли фуқаролар ҳамда Осиёдан келиб чиққан америкаликлардан иборат ҳакамлар душанбадан бошлаб масалани муҳокама қилиб келишди. 29 ёшли эркак қўйилган 39 айбловдан 18таси бўйича айбдор деб топилди. Собиқ полициячи умрбодга қамалиши мумкин.Якуний ҳукм январь ойида эълон қилинади.\nТергов маълумотларига қараганда, Хольцклоу камбағал туманларда истиқомат қиладиган, қонун олдида муаммолари биор қора танли аёлларни ўлжа қилиб олган. У аёлларни қўрқитиб, яқинликка мажбур қилган.


Манбалар: Афғонистон Президенти Ашраф Ғани Душанбеда, у учинчи мамлакатга кетишга тайёргарлик кўрмоқда\nТожикистон расмийларига яқин икки манба 15 август куни Озоди радиосига берган интервьюсида Афғонистон президенти Ашраф Ғани Душанбеда «учинчи давлатга кетишга тайёргарлик кўраётганини» тасдиқлади. Расмий Душанбе ҳозирча бу борада маълумот бермади.\nОммавий ахборот воситаларининг бир нечта хабарига кўра, Ғани Толибон билан музокаралар чоғида ҳокимиятдан кетишга розилик берган, унинг вакиллари президент саройига кирган.\nМаълум қилинишича, Ғани Тожикистонга штаб бошлиғи Фазл Маҳмуд Фазли ва миллий хавфсизлик бўйича маслаҳатчиси Ҳамидуллоҳ Муҳиб ҳамроҳлигида келган.\nАфғонистон миллий ярашув Олий Кенгаши раиси Абдулла Абдулла Ашраф Ғани мамлакатни тарк этганини тасдиқлади. «Собиқ президентнинг мамлакатни тарк этгани, одамларни ва мамлакатни шундай аҳволда қолдиргани, Худо унинг ҳаками ва халқ унга баҳо беради», — деди Абдулла мамлакат аҳолисига видеомурожаатида.\nУ Кобул аҳолисини ваҳима қилмасликка, муаммо сиёсий йўл билан ҳал қилинмагунча, толибларни шаҳарга кирмасликка чақирди. «Вазиятнинг ривожланиши тинч аҳоли ўртасида йўқотишларга олиб келмаслиги, уларга зиён етмаслиги, шунингдек, хавфсизлик ва мудофаа кучларини аҳоли хавфсизлигини таъминлашга чақирди.\nТолибон пойтахтни зўрлик билан эгалламасликка ваъда берди, чунки «ҳокимиятни тинч йўл билан топшириш бўйича юқори мартабали амалдорлар билан музокаралар олиб борилмоқда», лекин кейинчалик жангари гуруҳ вакили полиция ходимлари ўз лавозимидан воз кечгани боисидан, Толибон ўз жангариларига маҳаллий аҳолининг талон-тарож қилинишининг олдини олиш учун шаҳарга киришни буюрганини айтди.\nТолибон матбуот котиби Забиулла Мужоҳиднинг баёноти Ашраф Ғани кетиши ҳақидаги хабардан кўп ўтмай қилинган.\nАввалроқ, Толибон идораси жангариларни одамларнинг ўлими ва жароҳатланишининг олдини олиш учун Кобулга кириш жойларида қолишга чақирганини эълон қилган эди.\nТолибон матбуот котиби Суҳайил Шоҳиннинг ББCга айтишича, Толибон Кобулни тинч йўл билан топширилишини кутмоқда ва «аёллар, матбуот ходимлари ва дипломатлар эркинлигини ҳимоя қилади», гарчи Афғонистонда хавфсизлик ва инсон ҳуқуқлари аҳволи ёмонлашишидан қўрқиш ҳар соатда кучайиб бормоқда.\nОАВда Афғонистон пойтахти кўчаларида ваҳима пайдо бўлгани ҳақида хабарлар тарқалган. Айрим аҳоли уни тарк этишга уринмоқда, ҳукумат амалдорлари қочмоқда, маъмурий идоралар, полиция бўлимлари ва армия бўлимлари ёпилган. Бекатлар ва бозорлар ишламай қолди.\nЯкшанба куни эрталаб Толибон Жалолободни жангсиз эгаллаб олди, у Кобулдан ташқари Толибон назорати остидаги Афғонистоннинг охирги йирик шаҳри бўлиб қолди. Кейин Вардак вилоятининг маъмурий маркази Майданшаҳр уларга ўтди ва улар Бомиён ва Нилини (Дайкунди вилояти маркази) ҳам олишди. Толибоннинг ўзи Кобул яқинидаги қамоқхона ва Баграм авиабазасини эгаллаб олганини эълон қилди. Бунгача жангарилар Мозори Шарифда ғалаба қозонишган. Афғонистоннинг 34 вилоятининг аксарияти ўз ҳукмронлиги остига ўтди.\nАйни пайтда, РИА Новости Тожикистон Республикаси Ташқи ишлар вазирлигига таяниб хабар беришича, Тожикистон Афғонистоннинг учта шаҳрида-Мозори Шариф, Файзобод ва Бадахшон вилоятидаги ўз консулликларини вақтинча ёпади.


Украиналик эди, ўзбекка айланди: Олег Соколов Ўзбекистонга “олтин” келтирди\n18-19 март кунлари Финляндиянинг Турку шаҳрида қиличбозлик бўйича жаҳон кубоги босқичининг “В” тоифасидаги мусобақаси бўлиб ўтди. Унда Ўзбекистон шарафини Олег Соколов ҳимоя қилди, деб хабар бермоқда Ўзбекистон МОҚ матбуот хизмати.\nИталия, Финляндия, АҚШ, Россия, Германия, Швеция, Австрия, Панама, Ҳонконг, Хитой Тайпейи, Венесуэла ва бошқа давлатлардан ташриф буюрган 90 нафар спортчи орасида терма жамоа аъзоси шамшир (шпага) бўйича беллашувларда барча рақибларини ортда қолдириб шоҳсупанинг энг юқори қисмидан жой олди ва мусобақанинг олтин медалига сазовор бўлди.\nЭътиборлиси, мазкур мусобақа Олег Соколов учун 2017 йилдаги илк старт эди ва у ажойиб ғалаба билан бошланди.\nМаълумот учун, Олег Соколов аввал Украина терма жамоаси сафида мусобақаларда қатнашган.\nУкраина Ўзбекистон қиличбозлик Олег Соколов


“Кеча қалб сокин эди, толиб эди, диққатга мойил эди”. Азиз Саид билан суҳбат\nАдабиётнинг бош вазифаси ҳақидаги баҳслар ҳамма даврда бўлган. Бугун адабиётга “қалб тарбияси” воситаси сифатида қараляпти. Бу шўролар кашф этган ёки адабиётга коммунистлар юклаган вазифамас. Қалб тарбияси муҳим масала эканини ҳаётнинг ўзи кўрсатиб турибди. Чунки китоб ўқийдиган, ундан таъсирлана оладиган одамлар...\nПўлат Бобожонов: аҳолига яқиндан хизмат кўрсатадиган тизим яратилди\nҲудудларда хотин-қизлар билан ишлаш борасида алоҳида ёндашув шакллантирилиб, 360 нафар аёл инспекторнинг фаолияти йўлга қўйилгани ҳам аҳоли ўртасида катта қизиқишларга сабаб бўлди.\nХитойда «Президент Шавкат Мирзиёев – Ўзбекистондаги ислоҳотлар даврининг меъмори» номли китоб нашр этилди\nПекиндаги Хитой халқаро муаммолар академиясида «Президент Шавкат Мирзиёев – Ўзбекистондаги ислоҳотлар даврининг меъмори» номли китобнинг тақдимоти бўлиб ўтди. Ушбу асар ХХР Ташқи ишлар вазирлигининг Хитой халқаро муаммолар академияси мувофиқлаштируви остида “Халқаро ҳаёт” нашриёти томонидан чоп этилди.\nТошкент шаҳар 4-сектор ҳудудида куз-қиш мавсумига тайёргарлик ўрганилиб, муаммолар бартараф этилди\nШунингдек, мазкур маҳаллада яшовчи Яйра Искандарова мурожаати асосида 17-мавзе, 12-уйнинг иситиш тизими ҳам кўздан кечирилиб, камчиликлар бартараф этилди. Эндиликда мазкур уйларда яшовчи фуқаролар, совуқ кунларни хотиржам ҳолда ўтказиши шубҳасиз.\nКапитал бозорини ривожлантириш агентлиги корпоратив облигациялар чиқаришни чекловчи нормалардан воз кечиш ва масъулияти чекланган жамиятларнинг облигациялар чиқаришига рухсат бериш тарафдори.\nБанк хизматлари истеъмолчилари билан ўзаро муносабатларни амалга оширишда тижорат банкларининг фаолиятига қўйиладиган минимал талаблар тўғрисидаги низомга қўшимчалар киритиш ҳақидаги қарор Адлия вазирлигида давлат рўйхатидан ўтказилди (рўйхат рақами 3030-3, 22.11.2019 й.).\nБиринчи соатга 330 километр йўл босиб етган муаллим\nЖадвалга кўра Навоий вилояти ҳокими К. Турсунов бу сафар Учқудуқ туманининг Узунқудуқ овулидаги6-умумий ўрта таълим мактабида ўқувчи ёшларга “Конституция - буюк келажагимиз гарови ” мавзуида биринчи соат дарсини ўтиши лозим эди.\nКитоб ҳамма давр ва барча халқларнинг энг улкан кашфиёти сифатида неча-неча авлодларга маънавият ва маърифат зиёси тарқатиб келмоқда. Шу зиё ёғдусидан тараққиёт одими илдамлаб, жаҳолат чекинади. Шундай экан, китобхонлик тараққиёт гарови бўлиш билан бирга жамият фаровонлигини кўзгуси ҳамдир. Албатта, бу...\nЯнги Қонун кредиторларни ҳуқуқий жиҳатдан ҳимоя қилади\nДавлатимиз раҳбари томонидан Сенатнинг йигирма учинчи ялпи мажлисида маъқулланган “Кредиторларни ҳуқуқий жиҳатдан ҳимоя қилиш кучайтирилиши ҳамда тадбиркорлик фаолиятини молиялаштириш механизмлари такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Ўзбекистон Республикаси Қонуни имзоланди.


Украина осмонида учоқ 'ташқаридан ҳужумга учраган' - BBC O'zbek\nУкраина осмонида учоқ 'ташқаридан ҳужумга учраган'\n9 Сентябр 2014\nУкраина осмонида 17 июл куни қулаган Малайзия йўловчи учоғи ҳалокати сабабларини ўрганган мустақил комиссия учоқ "ташқаридан ҳужумга учраган" деган хулосага келган.\nКомиссиянинг дастлабки ҳисоботи эълон қилинган.\nТўла ҳисобот кейинги йил тайёр бўлиши хабар қилинган.\nИлк ҳисоботни тайёрлашда Голландия текширувчиларига Буюк Британия, Олмония, Австралия, Малайзия, АҚШ, Украина ва Россия мутахассислари ёрдам берганлар.\nУшбу ҳужжатни тайёрлашда "Боинг" учоғи "қора қути"ларидаги ёзувлар, Ер сунъий йўлдошларидан ҳамда ҳалокат жойида тасвирга олинган фотосуратлардан фойдаланилган.\nҲисоботда айтилишича, Амстердамдан Куала-Лумпурга бортида 298 инсон билан парвоз қилаётган учоқ техник соз бўлган.\nПарвоз пайтида ҳеч қандай бузилиш рўй бермаган.\nМутахассисларга кўра, учоққа ташқаридан "катта қувватга эга бир неча объектлар" келиб урилган.\nУшбу шикастлардан учоқ ҳаводаёқ бўлак-бўлакларга парчаланиб кетган, деган хулосага келиш мумкин.\nҲисоботда учоқ ким томонидан ҳужумга тутилгани ҳақида сўз бормайди.\nТекширувчилар ҳужумчи ким эканини аниқлаш ўзларининг вазифасига кирмаслигини айтганлар.\nГаагадаги халқаро жиноятлар маҳкамаси прокурорлари ушбу ҳалокат юзасидан қўзғатилган жиноят ишини тергов қилмоқда.\nБунгача Украина ҳукумати ва қатор Ғарб мамлакатлари ер сатҳидан 10000 метр баландликдаги учоқ Украина шарқида ўзларининг давлатини қуришни истайдиган россияпараст бўлгинчилар томонидан "ер-ҳаво" тизимидаги ракета билан уриб туширилганини айтганлар.\nБу Россияда ишлаб чиқариладиган "Бук" зенит-ракетаси бўлиши мумкинлигига ишора қилинган.\nРоссия Украина шарқидаги бўлгинчиларга қурол-яроғ, хусусан, ракета етказиб бераётгани ҳақидаги айбловларни рад этиб келади.\nАйни пайтда Би-би-сининг журналистик текширувларга асосланган "Панорама" дастури Украина осмонида уриб туширилган Малайзия учоғи сабабларини аниқлашга уринган.\nУшбу дастур 8 сентябр куни эфирга узатилган ва Украина шарқида яшайдиган уч киши "Боинг" ҳалокатидан олдин ўша ҳудудда "Бук" ракета тизимини ва уни бошқараётган россиялик ҳарбийларни кўрганлари ҳақида айтганлар.\nГувоҳлар "Боинг" қулаган жойдан 10 километр узоқликдаги Снежное шаҳарчасида 17 июл куни туш пайти "Бук" ракетасини тушираётганларини кўрганларини, уни бошқараётганлар маҳаллий рус миллати вакиллари бўлмаганларини айтганлар.\nРакетани бошқарганлар россияликлар бўлганлар, деб айтишган Би-би-си суҳбатлашган маҳаллий аҳволи вакиллари.\nФотогалерея Фожеий рейс MH17: Ҳалокат сатҳидан фоторепортаж


"Ҳукумат тазйиқдан ҳали тўймади"\n30 ноябр 2020, Тошкент вақти: 19:42\nЎзбекистон инсон ҳуқуқлари жамияти раиси Толиб Ëқубов зулм ва адолат учун курашнинг хориждан бўлса-да фаол давом этишини айтади.\nМамлакатда биринчилардан бўлиб иш бошлаган Ўзбекистон инсон ҳуқуқлари жамиятининг ҳукумат тазйиқларидан сўнг сургунга чиққан вакиллари жамиятнинг навбатдаги йиллик қурултойини хорижда ўтказишга мажбур бўлди.\n6 май куни хориждаги ўзбек ҳуқуқлари ҳимоячилари, Франциянинг Анжер шаҳрига йиғилди. Бу ерда Ўзбекистон инсон ҳуқуқлари жамиятининг олти йил ичида илк бор чет элда уюштирилган қурултойи бўлиб ўтмоқда.\n2005 йил Андижон воқеаларидан сўнг, таъқиблардан қочиб ўз ташкилотини Францияда рўйxатдан ўтказган Толиб Ёқубов, хориж ҳукуматлари ва халқаро ташкилотларнинг эътиборини Ўзбекистондаги инсон ҳуқуқлари вазиятга қаратиш ниятида эканини маълум қилди.\nТолиб Ëқубов: Андижон воқеаларидан кейин Ўзбекистон инсон ҳуқуқлари жамиятининг тўққиз аъзосини қамашди. Ҳозирги пайтда саккизтаси қамоқда ëтипти.\nМен 2006 йил август ойида Ўзбекистонни ташлаб чиқиб кетишга мажбур бўлдим. Францияга келгач¸ Ўзбекистон инсон ҳуқуқлари жамиятини рўйхатдан ўтказишга киришдим.\nНасиб қилса¸ бугун ташкилотимизнинг хориждаги биринчи¸ ўзи аслида бешинчи қурултойини Франциянинг Анжер шаҳрида ўтказмоқчимиз.\nОзодлик: Сизлар ҳозир Францияда рўйхатга олинган ташкилот бўлганларингиз учун хорижий ташкилотга ўхшаб қолмадингизларми? Ўзбекистон ичидаги инсон ҳуқуқлари вазиятини яхшилаш учун хорижда туриб нима қола оласизлар?\nТолиб Ëқубов: Албатта¸ ҳозир Ўзбекистон инсон ҳуқуқлари жамияти Ўзбекистондаги ташкилот эмас. Бу чет эл ташкилоти бўлди. Биз бу ташкилотни халқаро ташкилотга айлантирмоқчимиз. Ҳозир бир қанча мамлакатларда фаолларимиз филиалларимизни очишга шай бўлиб туришипти.\nБизнинг асосий мақсадимиз Ўзбекистон инсон ҳуқуқлари жамиятининг Ўзбекистон филиалини ташкил қилиш. Бизнинг ташкилотнинг бир қисми ташқарида бўлгани билан бизнинг асосий аъзоларимиз Ўзбекистонда. Улар ишни давом эттираверади.\nБизнинг хориждаги ташкилотларимиз нима иш қилади? Мен Францияда яшаб¸ Франция жамоатчилигининг¸ ҳатто Франция ҳукуматининг Ўзбекистон ҳақидаги тасаввури паст эканлигини сездим. Бу фақат Францияда эмас¸ балки бошқа Европа мамлакатларида ҳам¸ АҚШда ҳам¸ Канадада ҳам шундай.\nШунинг учун бизнинг шу давлатларда ташкил қиладиган филиалларимизга Ўзбекистондаги инсон ҳуқуқлари вазиятини ўзларининг ҳукуматлари олдида¸ халқаро ташкилотлар олдида ҳимоялаш вазифаси қўйилади. Бу жуда ҳам муҳим йўналиш.\nБизнинг асосий масалаларимиздан биттаси бу сиëсий маҳбуслар масаласи. Чунки Ўзбекистонда бизнинг ташкилотимиздай кўп аъзоси қамалган ташкилот йўқ.\nОзодлик: Жамият аъзоларининг Ўзбекистондаги сони қанча ва улар қандай шароитда ишлашаяпти?\nТолиб Ëқубов: Мен Ўзбекистондан чиқаëтган пайтимда¸ ташкилотимиз аъзоларининг сони 470 дан ортиқ эди. Албатта¸ уларнинг ҳаммаси кўриниб бемалол ҳаракат қилган эмас. Уларнинг жуда кўпчилиги маълумот йиғиш билан шуғулланган.\nТашкилотимизда 30-40 балки 50та очиқ ишлайдиган фаолларимиз бор эди. Ҳозир эшитишимизга қараганда баъзилари "Эзгулик" жамиятига ўтган эмиш. Лекин мен аминманки¸ жамиятга уларнинг ўрнига бошқалари келиши ëки уларнинг ўзлари қайтишлари мумкин. Мен ишимизни яна аввалги мавқеъда давом эттиришимизга аминман.\nОзодлик: Мана ҳозир баъзилар Ўзбекистондаги инсон ҳуқуқлари аҳволи ëмонлашаяпти дейди¸ баъзилари ўзгаришсиз қолаяпти дейди. Сизнингча¸ бугунги кунда Ўзбекистондаги инсон ҳуқуқлари вазиятининг энг ачинарли томонлари нимадан иборат? Сизни хавотирга солаëтган жиҳат нимадан иборат?\nТолиб Ëқубов: Учта-тўртта сиëсий маҳбусларни озод қилиш Ўзбекистонда инсон ҳуқуқлари яхшиланди¸ деган гап эмас. Баъзи бир халқаро ташкилотлар шуни ҳам ижобий нарса деб ҳисоблашаяпти. Мен бунга қўшилмайман.\nЎзбекистонда инсон ҳуқуқлари ëмонлашганидан ëмонлашиб бораяпти. Бу ҳақда жуда узоқ гапириш мумкин.\nШундай оғир шароитда ҳам ҳуқуқбонлар ўзларининг ишларини изчиллик билан олиб боришаяпти. Улар ҳар қандай тазйиқларга қарамасдан ишлашаяпти. Шу нарса бизларни қувонтиради.\nБир кунмас бир кун Ўзбекистон ҳукумати тазйиқлардан тўйса керак. Лекин¸ ҳозирча¸ Ўзбекистон ҳукумати тазйиқ қилишдан тўйганича йўқ.


ЖИДДИЙ ЖАНГ: Snapdragon 865 vs Apple A13 Bionic! (+«жонли» видео) - Terabayt.Uz\nЖИДДИЙ ЖАНГ: Snapdragon 865 vs Apple A13 Bionic! (+«жонли» видео)\nQualcomm компанияси яқинда Snapdragon 865 флагман процессорини намойиш қилган эди. AnTuTu бенчмарки уни синовдан ўтказиб, самарадорлик бўйича рекордчи эканлигини эълон қилди.\nЎҚИНГ: Ўн йилликнинг энг муҳим юзта гаджети рейтинги: етакчи – салкам ўн йиллик смартфон!\nМутахассислар кейинги йилда асосий флагманларнинг «электрон юраги» бўлиши кутилаётган Snapdragon 865 чипсетини асосий рақобатчилари билан таққослаб синаб ҳам кўришди. Бунинг учун Qualcomm тақдим этган эталон смартфон 5,9 дюймлик дисплей, 12 ГБлик тезкор ҳамда 128 ГБлик ички хотирага ва, табиийки, Snapdragon 865 процессорига эга. Тестлар қурилмаларнинг автоном ишлаш вақтига эмас, балки самарадорлигига эътибор берилган ҳолда ўтказилган.\nAnTuTu синовида Snapdragon 865 рекорд даражада – 540 000 балл олди: бу натижа бозордаги ҳар қандай процессор, шу жумладан A13 Bionic кўрсаткичларидан ҳам юқори.\nЛекин бошқа бенчмаркларда синовлар натижалари ўзгачароқ: Geekbench 5 сервисида Snapdragon 865 якка ядроли тестда 935, кўп ядролисида эса 3450 балл олган. Бу имтиҳонда A13 Bionic чипсетининг баҳолари эса тегишлича 1334 ва 3480 баллга тенг.\nSpeed Test GX 2.0 синовида Snapdragon 865 тезкорроқ чиқди – 36,6 сония; бунда Apple A13 Bionic натижаси 40 сонияга, Snapdragon 855 натижаси эса 45,3 сонияга тенг:\nЭслатиб ўтамиз: юқорида кўрсатилган натижалар бозорга чиқариладиган бирор аниқ смартфон модели эмас, балки Qualcomm тайёрлаган намунавий прототип қурилмага тегишли. Snapdragon 865 процессорли илк флагман смартфонлар келаси йилнинг бошида тақдим этилиши кутилаётир.\nЎҚИНГ: Xiaomi «дамини олсин» – Snapdragon 865 чипли смартфонни ундан аввал бошқаси чиқаряпти!\n#AnTuTu #Apple #Geekbench #Qualcomm #Android смартфон #бенчмарк #процессор #смартфонлар #тест #Qualcomm Snapdragon 855 #Apple A13


Исломда Ҳалол ва Ҳаром - Musulmonlar\nҲАЛОЛ-ҲАРОМНИ КИМ БЕЛГИЛАЙДИ?\nАвваллари бир Христиан бўлиб, кейинчалик Исломни қабул қилган Адий б. Ҳатим бир куни Расулуллоҳ: “(Яҳудий ва Христианлар) Билимдонлар ва диндорларни Аллоҳ билан ўзлари ўртасидаги Раблар қилиб тайинлаб олишган…” (Тавба 9/31) мазмунидаги оятни ўқиганини эшитди ва: “Эй Аллоҳни элчиси! Христианлар уларга ибодат қилмаган-ку!” деб юқоридаги оятни тушунмагандек бир савол тариқасида унга хитоб қилди. Расулуллоҳ бунга жавобан шундай деди:\n“(Ҳа) Аслида Христианлар уларга ибодат қилишмаган. Аммо, ўша билимдонлар ва диндор кишилар (Аллоҳ ҳаром қилган бир нарсани) ўзлари учун ҳалол қилиб олганда, қолганлари ҳам дарҳол уни ҳалол дейишни бошлашди, (Аллоҳ ҳалол қилган бирор нарсани) ўзларига ҳаром қилиб олишса, улар ҳам дарҳол уни ҳаром деб тан олишни бошлашди.”\nКўплаб ваъз ва хутбаларда тушинтириб келинаётган бу ривоятда иккита фарқли гуруҳлар кўз ўнгимиздан ўтади:\nАллоҳ ҳалол қилган нарсани ҳаром, ҳаром қилган нарсани эса ҳалол деб билган диндорлар;\n2. Уларни суриштирмасдан сўзсиз итоат қилиб кетаверган кишилар.\nҲам оятлардан ва ҳамда ривоятлардан маълум бўлишича, ҳалолни ҳаром ва ҳаромни ҳалол дейиш Аллоҳга ширк қўшиш бўлганидек, бундай қилганларга сўзсиз итоат қилиш ҳам Аллоҳдан бошқасига қуллик қилиш ва уларни Раб қилиб олиш ҳукмини ифода қилмоқда ва натижада бу ҳам ширкни бир турига кириб қолмоқда. Бундай бир жиддий хавф-хатарни олдини олиш учун, ҳалол ва ҳаром мавзусини жуда яхши ва тўлиқ англаб етишимиз, бу хусусда Аллоҳ таоло нима деган ва қандай буюрган бўлса ана ўшанга кўра ҳаракат қилишимиз керак. Бу мақолада аввало ҳалол ва ҳаром нима экан ҳақида қисқача айтиб ўтилади, кейин бу нарсаларни қандай ажратиб олиш ҳақида тушунтирилади. Нимани ҳалол ва нимани ҳаром эканини белгилаш ваколати кимга тегишли экани ҳақида мақолани сўнги сатрларида очиқлашга ҳаракат қиламиз.\n1- Ҳалол нима?\nАраб тили сўзлигида ътугунни ечишъ, ъбир нарсани эркин ва ҳалол бўлишиъ деган маъноларда қўлланиладиган ъҳаллъ (الحل) ўзагидан турланган ҳалол – ъдиний томондан амалга оширишга рухсат этилган бир ишъ маъносида келмоқда.\nФигҳий ёндашув жиҳатидан эса, ҳалол – Аллоҳ тарафидан бажарилишига рухсат берилган ва уни амалга оширишдаги ҳар қандай тақиқ ва тўсиқ олиб ташланган мубоҳ, яъни, шариат томондан у ишни қилишда эркинлик берилган нарсадир. Ҳалол аслида жоиз ва мубоҳ билан бир хил маънода келиши билан бир қаторда, аксарият ҳолларда ҳаромнинг қарши маъноси бўлиб, яъни, бир нарсани тақиқланмаган ва уни амалга оширувчи шахс ҳеч қандай жавобгарликка тортилмаслигини билдирувчи бир атама сифатида ҳам фойдаланилади.\n2- Ҳалол қандай билинади?\nФиқҳий қоидаларга кўра, бирор нарсани ҳалол экани шу йўл орқали билиниши таъкидланган:\nа. Аллоҳ таоло тарафидан ўша нарсани ҳалол экани очиқ-ойдин билдирилиши орқали. Қуйидаги оятда кўрсатилганидек:\n“Денгиз ови ва емиши сизларга ҳалол қилинди.” (Моида 5/96)\nб. Бирон бир шарт асосида ҳаром бўлган нарсаларни гуноҳдан чиқарилиши орқали. Масалн, ҳаром деб билдирлган оятларни охирида қуйидагича шарт келтирилиши:\n“Ким мажбур бўлиб қолиб, тажовуз қилмасдан ва ҳаддан ошмасдан булардан еса, унга бирор гуноҳ ёқ.” (Бақара 2/172)\nБуйруқ шаклида келтирилган ҳукмни фарз эмас, балки мубоҳ эканини билдирувчи бир ишорат бўлиши орқали. Қуйидаги оятда келганидек:\n“Аллоҳ берган ризқдан енглар, ичинглар.” (Бақара 2/60)\nд. Ҳаром ва тақиқни олиб ташланганликни билдирувчи ифодалар орқали. Шу оятдаги каби:\n“Айтки: “Қуллари учун чиқарган Аллоҳни зеб-зийнатини/ярашиб турадиган либосларини, ҳалол-пок ризқларини ким ҳаром қилди!” (Аъроф 7/32)\nэ. Очиқча ёки киноятан ҳаром қилиш ифодасидан истисно қилиниши орқали. Қуйидаги оятда келтирилгани каби:\nوَمَا لَكُمْ أَلَّا تَأْكُلُوا مِمَّا ذُكِرَ اسْمُ اللَّهِ عَلَيْهِ وَقَدْ فَصَّلَ لَكُمْ مَا حَرَّمَ عَلَيْكُمْ إِلَّا مَا اضْطُرِرْتُمْ إِلَيْهِ\n“Нимага асосланиб унга Аллоҳни номи айтилгандан емаяпсизлар? Ҳолбуки, ейиш ҳаром бўлган нарсаларни Аллоҳ сизларга очиқ-ойдин билдириб берган-ку; фақатгина, унга мажбур бўлиб қолсангиз бу бошқа.” (Анъом 7/119)\nф. Ҳаром экани ҳақида бирон бир далил (Китоб ва Суннат матни) бўлмаган нарса истисҳоб йўли орқали мубоҳдир. Чунки, барча нарсалардаги асл моҳият ибоҳат, яъни мубоҳликдир.\n3- Ҳаром нима?\nБирон бир нарсани тақиқланганлиги маъносини билдирувчи ҳ-р-м (حرم) ўзагидан тураган ва ҳалолга нисбатан зид маънони англатувчи ҳаром, сўзликларда ъманъ қилинган, тақиқланган, ҳалол бўлмаган нарсаъ маъноларини ифодалайди.\nБир фиқҳий атама ўлароқ ҳаром – Аллоҳ таоло тарафидан бевосита ва билвосита, қатъий ва алоқадор бир шаклда амалга оширилмаслиги талаб қилинган иш, амалга ошириш гуноҳ бўлган иш, уни тарк қилиш савоб олиб келган ва уни зиддини ифодаловчи бирон бир далили бўлмаган тақдирда қатъий тартибда тақиқланган ҳар нарсадир.\nҲаром ли-айниҳи ва ли-ғайриҳи шаклида иккига айрилади;\nа. Ли-айниҳи ҳаром:\nАмалга оширилиши эътиборга олинган ҳолда ёмонлик ва зарар келтириб чиқариш нуқтаи назаридан ҳаром эканига ҳукм қилинган ишдир. Зино ва тўнғиз гўштини ейиш каби ишларни, ҳозирда айтиб ўтилган ҳаромларга бир мисол тариқасида келтириш мумкин.\nб. Ли-ғайриҳи ҳаром:\nАслида тақиқ қилинмаган, лекин, ҳаром бўлишини келтириб чиқарган вақтинчалик бирон бир ҳолат билан алоқадорлиги бўлган ишдир. Жума намози ўқиладиган вақтда олди-берди қилиш ва бировни мол-мулкидан эгасини рухсатисиз ейиш каби ишлар, ўшандай ҳаромларга мисол қилиниб келтирилиши мумкин. Булар аслида ҳалол нарсалар, лекин васф эътибори билан ҳаром қилинган ишлар сирасига киради. Қачонки вақтинчалик юклатилган васф олиб ташланганида, яна асли ҳолига қайтиб ҳаромликдан чиқади. Масалан, жума намозини вақти ўтганидан кейин олди-берди қилиш ва савдо-сотиқ қилиш ёки бировни мол-мулкини эгасини рухсатини олганидан кейин олиб ейиш ҳалол бўлади.\n4- Ҳаром қандай билинади?\nБир нарсани ҳаром экани қуйидаги ҳолатлардан бири орқали ўрганилади:\nАйнан ҳаром сўзи ёки ундан тураган сўзлар билан билдирилган бўлса. Мисол:\nحُرِّمَتْ عَلَيْكُمُ الْمَيْتَةُ وَالدَّمُ وَلَحْمُ الْخِنْزِيرِ وَمَا أُهِلَّ لِغَيْرِ اللَّهِ بِهِ وَالْمُنْخَنِقَةُ وَالْمَوْقُوذَةُ وَالْمُتَرَدِّيَةُ وَالنَّطِيحَةُ وَمَا أَكَلَ السَّبُعُ\n“Ўзи ўлиб қолган ҳайвон, қон, тўнғиз гўшти, Аллоҳдан бошқасини исми айтилиб сўйилган ҳайвон, бўгилиб ўлган, уриб ўлдирилган, йиқилиб ўлган, усиб ўлдирилган ва ваҳший ҳайвон еб қўйганлар сизларга ҳаром қилинди…” (Моида 5/3)\nБирон нарсани ҳалол эмаслигини очиқ бир шаклда билдирилиши орқали:\nوَلَا يَحِلُّ لَكُمْ أَنْ تَأْخُذُوا مِمَّا آَتَيْتُمُوهُنَّ شَيْئًا\n“Ажрашганда аёлларингизга берган нарсангиздан бирон нарсани қайтариб олишингиз ҳалол бўлмайди.” (Бақара 2/229)\nҲаром қилиш маъносини бартараф этувчи бирорта далил бўлмаган ҳолдаги тақиқ шакли орқали:\n“Фосиқлик қилиниб унга Аллоҳни номи айтилмагани аниқ бўлгандан еманглар!” (Анъом 6/121)\nҲар қандай бир ишдан сақланишлик кесин бир вазифа эканини ифодаловчи “сақланиш/ижтиноб” лафзи орқали:\n“Эй мо’минлар! Хомр (сарҳуш қилувчи нарсалар), қимор, ўрнатилган тошлар ва фол ўқлари шайтон ишидан бўлган ифлосликлардир. Улардан сақланинглар-ки, орзу-умидингизга эришасиз.” (Моида 5/90)\n5- Ҳалол ва ҳаромни белгилаш ва тайинлаш ваколати\nКўплаб оятларда, бирор нарсани ҳалол деб ёки ҳаром деб белгилаш ва тайинлаш ваколати фақатгина Аллоҳга оид бўлиб, инсонларда бундай ваколат йўқлиги, асосий мазмун-моҳият англатувчи ҳолатлар қилиб келтирилган. Аллоҳ таоло шундай буюради:\n“Айтгин: “Аллоҳни сизга юборган ҳар бир ризқини кўз олдингизга келтириб тушундингизми? Уни ҳаром-ҳалолга сиз ажратиб олибсиз. Айтгин: “Бу ҳақда сизга Аллоҳ рухсат бердими, ёки Аллоҳга бўҳтон қилмоқчимисиз?” Бир ёлғонни Аллоҳга тўнкаганлар қиёмат кунини нима деб ўйлашмоқда? Аллоҳ инсонларга нисбатан фазлу саховатли экани аниқ. Аммо уларнинг кўпчилиги шукр қилишмайди.” (Юнус 10/59-60)\nوَلَا تَقُولُوا لِمَا تَصِفُ أَلْسِنَتُكُمُ الْكَذِبَ هَـٰذَا حَلَالٌ وَهَـٰذَا حَرَامٌ لِّتَفْتَرُوا عَلَى اللَّـهِ الْكَذِبَ ۚ إِنَّ الَّذِينَ يَفْتَرُونَ عَلَى اللَّـهِ الْكَذِبَ لَا يُفْلِحُونَ ﴿١١٦﴾ مَتَاعٌ قَلِيلٌ وَلَهُمْ عَذَابٌ أَلِيمٌ ﴿١١٧﴾\nТилларингиз безаган ёлғон билан “бу ҳалол, бу ҳаром” деманглар. Акс ҳолда, Аллоҳга ёлғон тўнкаган бўласиз. Аллоҳга ёлғон тўнкаганлар аниқ фаровонликка эришмайди. Бу ўтгинчи бир имконият. Аммо уларга жонини оғритувчи азоб бор. (Наҳл 16/116-117)\n“Эй мо’минлар! Аллоҳ сизларга ҳалол қилган нарсалар орасидан таъб тортадиганларни ўзингиз учун ҳаром қилиб олманглар. Ҳаддан ҳам ошманглар, Аллоҳ ҳаддан ошувчиларни севмайди.” (Моида 5/87)\nАйтгин: “Аллоҳ Ўз қулларига чиқариб берган зеб-зийнатни, тоза ва лаззатли ризқларни ким ҳаром қилди? Булар дунёда асосан мо’минлар учундир, қиёмат куни эса, фақат улар учун бўлади.” Билимли бир жамият учун оятларимизни мана шундай қилиб очиқлаб берамиз. (Аъроф 7/32)\nОятлардан шу нарса маълум бўлдики, инсонлар ўзларича бирор нарсани бу ҳалол деб ёки бу ҳаром деб ҳукм чиқариб олишлари, Аллоҳга нисбатан отилган бўҳтон деб ҳисобланади ва охиратда бу бўҳтон гуноҳига бериладиган жон оғритувчи азоб билан жазоланади.\nФақатгина битта оятда ҳалол ва ҳаром қилиш феъли Расулуллоҳга нисбатан ҳам қўлланилган. Алоқадор оят қуйидагича:\n“Улар, ёнидаги Тавротда ва Инжилда ёзилиб қўйилган Расулга, ўша уммий набийга эргашган кишилардир. У уларни яхшиликки буюради, уларни ёмонликдан қайтаради. Уларга топ-тоза/покиза нарсаларни ҳалол қилади, ифлос/чиркин нарсаларни ҳаром қилади. (وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ) Устларидаги оғир юкларни ва занжирларни олиб ташлайди. (Аъроф 7/157)\nБу оятда, Расулуллоҳни яхшиликка буюриши, ёмонликдан қайтариши, тоййибат (тоза нарсаларни) ҳалол хобаис (ифлос нарсаларни) ҳаром қилиши, инсонларга юклатилган оғир юкни олиб ташлаб занжирларни узиши деган нарсалар, тўлалигича Қур’ондаги буйруқлардир. Бу феълларни Расулуллоҳга изофа қилиниши, у кишини “расул” яъни, элчи эканлиги сабаблидир. Аллоҳга элчи – Аллоҳ унга юборган буйруқ ва тақиқларга бирорта ҳам илова ва қўшимча қўшмаган ҳолда, қандай бўлса ана шундай борича инсонларга етказиб берган кишидир. Чунки, Аллоҳ таоло унга юборган Қур’он билан ҳукм қилишга буюрган. (Мр: Моида 5/48-49)\nФақатгина Расулуллоҳ эмас, балки Аллоҳни барча элчилари Аллоҳни китобидаги буйруқ ва тақиқларни қўшмай ва айримай тўлалигича ён-атрофдагиларга етказиб берадилар. Масалан, Аллоҳни китобида “Намозни адо қилинг”, закотни беринг” буйруғи бўлса, Расулуллоҳ мухотобларга ҳам айни нарсани ана шу шаклда етказиб беради. Исмоил алайҳиссалом учун Қур’ондаги (Марям 19/55) оятда келтирилган “У оиласига намозни ва закотни буюрар эди (وَكَانَ يَاْمُرُ اَهْلَهُ بِالصَّلٰوةِ وَالزَّكٰوةِ)” ифодасидан Исмоил алайҳиссалом бу нарсаларни оиласига буюрар экан Аллоҳни китобига ва буйруғига алоқасиз ҳолда ўз шахси тарафидан буюраётгани келиб чиқмайди. Исо алайҳиссалом ҳақида ҳам шунга ўхшаш оят бор. У ҳсундай дегани келтирилган:\nوَمُصَدِّقًا لِمَا بَيْنَ يَدَيَّ مِنَ التَّوْرَاةِ وَلِأُحِلَّ لَكُمْ بَعْضَ الَّذِي حُرِّمَ عَلَيْكُمْ وَجِئْتُكُمْ بِآَيَةٍ مِنْ رَبِّكُمْ فَاتَّقُوا اللَّهَ وَأَطِيعُونِ\nМен, ёнимдаги Тавротни тасдиқ қилувчи ва сизларга ҳаром қилинган баъзи нарсаларни ҳалол қилиш учун келган бир элчиман. Сизларга Раббингизни бир кўрсатмасини ҳам олиб келдим. Аллоҳдан қўрқинглар ва мен олиб келган нарсага итоат қилинглар.” (Оли Имрон 3/50)\nКўплаб оятларда Аллоҳ тоййибатни ҳалол ва хобаисни ҳаром қилганини билдиришига қараганда, айни хусусиятни Расулуллоҳга изофа қилиниши – Расулуллоҳ китобдаги нарсаларни таблиғ қилишини, яъни, умматига Аллоҳни Китобида белгилаб қўйилган ҳалолни ҳалол ва ҳаромни ҳаром деб билдириши ва ўргатишини ифодалайди. Бундан бошқа маъно ва мақсадга бурилмайди.\nҲаром қилиш феъли Аҳли Китоб (Яҳудий ва Христианларга) тегишли бир иш эканини бир оятда инсонларга изофа қилиниб шундай буюрилади:\nКитоб берилган кишилардан бўлишига қарамай Аллоҳга ва охират кунига ишонмаган, Аллоҳни элчиси ҳаром қилган нарсани ҳаром деб билмаган ва тўғри динни дин деб қабул қилмаган кишиларга қарши, паст келиб ўз қўллари билан жизя бергунча уришинглар.” (Тавба 9/29)\nЮқоридаги оятларда Аллоҳ ва Унинг элчиси ҳаром қилган нарсани ҳаром деб билмаганлар ҳақида сўз бормоқда. Демак, Аллоҳга ишонган кишилар Аллоҳ ва Расули ҳалол қилган нарсани ҳалол; ҳаром қилган нарсани ҳаром деб қабул қилиши керак. Инсонларни ҳалол ёки ҳаром қилиши, худди Расулуллоҳ қилгандек китобдаги нарсани таблиғ қилиш орқали бўлади. Мавзуга алоқадор ўлароқ қуйидаги оятга ҳам мурожаат қилишимиз керак бўлди:\nЭй Набий! Аёлларингни розилигини олиш мақсадида Аллоҳ сенга ҳалол қилган нарсани нима учун ўзингга ҳаром қилиб оляпсан? Нима бўлган тақдирда ҳам, Аллоҳ кўп кечиримлидир, неъмати ҳам беҳисобдир. (Таҳрим 66/1)\nНабий алайҳиссалом Аллоҳ ҳалол қилган нарсани ўзига ҳаром қилиб олгани учун, бу оят орқали огоҳлантирилмоқда. Бу нарса Расулуллоҳни набийлик сифати орқали кишилик ва шахсий томондан қилган танлови эди. Пайг’амбаримиз расуллик сифатига асосланиб бундай ишга қўл ура олмас эди. Агар пайг’амбаримизда Аллоҳ эркинлик қўйиб берган баъзи нарсаларни ҳаром қилишга ваколати бўлганида эди, бундай бир оятни Қур’ондан жой олиши мумкин бўлармиди? Жаноби Ҳақ бир томондан элчисига бундай бир ваколат ва рухсат беради ва бир томондан нега бу ваколатдан фойдаландинг деб огоҳлантириб тергайдими?! Бундай бир ҳолатни ақлга келтиришни ўзи ҳам абасдир.\nРасулуллоҳни ўзи бу ҳолатни жуда чиройли бир шаклда изоҳлаб берган:\n“Мен фақатгина Аллоҳ Ўз китобида ҳалол қилган нарсани ҳалол ва Аллоҳ Ўз китобида ҳаром қилган нарсани ҳаром қиламан холос.”\nБошқа бир ҳадис эса қуйидагича:\n“Ҳалол – Аллоҳ Ўз китобида ҳалол қилган нарсадир, ҳаром ҳам У Ўз китобида ҳаром қилган нарсадир. У ҳақда бирор нарса демаган нарсалар эса, У кечирган нарсалардир.”\nМашҳур саҳобалардан бо’лган Абдуллоҳ б. Аббосни шундай дегани ривоят қилинади:\n“Жоҳилият халқи баъзи нарсаларни ер ва баъзи нарсаларни таъби тортмагани учун емас эди. Шундай қилиб, Аллоҳ набийсини жўнатди ва китобини юборди. Ҳалолини ва ҳаромини белгилаб берди. Энди, Аллоҳ ҳалол қилгани ҳалол, ҳаром қилгани ҳаромдир. У ҳақда изоҳлаб очиқлаб бермаган нарсалар эса афв этилгандир. Ибн Аббос кейин Анъом сурасининг 145- оятини ўқиди.»\nЯна Абдулоҳ б. Аббос Расулуллоҳга алоқадор ўлароқ “Уларга тоййибатни ҳалол, хобаисни ҳаром, қилади” (Аъроф 7/157) оятида келтирилган хабоисни “тўнғиз гўшти, фоиз ва Аллоҳ тарафидан ҳаром қилингани ҳолда Жоҳилият Араблари ҳалол деб билган емоқ-ичмоғи” эканини билдирган. Бу ҳам, Расулуллоҳ фақатгина Аллоҳ ҳаром қилган нарсаларни ҳаром қила олишини кўрсатмоқта.\nАйнан ўша оятга алоқадор ўлароқ тобеиндан Ато б. Аби Рабоҳ ҳам Ибн Аббосдан ривоят қилган ҳолда шуларни айтади:\n“Жаноби Ҳақ, бу ердаги хобаис калимаси билан ўлимтик, қон ва Моида сурасининг 3-оятида айтиб ўтилган нарсаларни қасд қилган” деб, Расулуллоҳ ҳаром қилган нарсалар айнан Қур’онда зикр қилинган ҳаромлар эканини билдирмоқда.\nХулоса шуки, ҳатто набийлардан тортиб ҳеч бир инсон Аллоҳни оятларига алоқасиз ҳолда ўз-ўзича бевосита бирор нарсага ҳалол ёки ҳаром деб ҳукм чиқариш ваколатига эга эмас. Шундай экан, мазҳаб имомлари, тариқат шайхлари, муллалар, диний жамоат лидерлари ўз-ўзича ижтиҳод қилиб, Қур’онда бўлмаган баъзи янги ҳаромларни ўртага қўйишига ҳаққи борми? Асло! Уларга бундай ваколатни нисбат бериб ва буни натижасида уларни айтган гапларига сўзсиз ишониш, улар чиқарган диний ҳукмларни Аллоҳни ҳукми деб қабул қилиб унга кўра ҳаракат қилиш, мақоламизни бошида айтиб ўтганимиз Адий б. Ҳатимни ривоятида айтиб ўтилгани каби, уларни рабб қилиб олиш маъносига кириб қолмайдими? Марҳум Элмалили Муҳаммад Ҳамди Язирни бу мавзуга алоқадор бўлган муҳташам сўзлари билан мақоламизга якун ясамоқчимиз. У Шундай деган эди:\n“Аллоҳни буйруқларини кўрмаганга олиб, олимларда агарчи жузъий бир ҳукм қўйиш ваколати борлигини, ҳатто бир заррани ўрнини алмаштиришга ваколатлари бор эканини қабул қилиш ва бунга таслим бўлиш – Аллоҳдан бошқасига рабблик ҳиссасини бериш, уларни “мин дуниллаҳ” (Аллоҳни қўйиб, Аллоҳдан аввал) ўзига раб қилиб олиш демакдир. Шайтон, Тоғут, Намрут, Фиръавн, бут вҳ кз ларга ибодат қилиш қанчалик гуноҳ ва ширк бўлса, олимларга ҳам ҳаддан зиёд қадр-қиймат нисбат бериш ана шундай ишдир. Масалан, тўғрини хатодан ажратмай, ҳақни ботилдан айирмай Ҳақ илмига алоқасиз бўлган шахсий фикрларини, сўзларини, Аллоҳнинг буйруғига таянмаган, ундан асос қилиб олмаган ҳар қандай шахсий ёндашувини, орзу-истакларига асосланган фатволарини ва иродаларини устун тутиш, гўёки, уларга Аллоҳ ҳаром қилган нарсани ҳалол, ҳалол қилган нарсани ҳаром қилиш ваколатини бордек, ҳақни ўзгартира олишликдек бир ҳуқуқи бордек, қасддан қилган хатоликлари бир томонда турсин, Аллоҳни амрига қарши экани очиқ бўлган хатоларига ҳам сўзсиз итоат қилишни жоиз деб билиш, Аллоҳ бу ҳақда нима деган деб суриштирмасдан, Аллоҳни буйруғига итоат қилиш керак деган нарсани унутиб уларга итоат қилишлик ҳам бир нави ширк ва куфрдир. Аллоҳни қўйиб Ундан бошқасини айтганини сўзсиз бажариш – Аллоҳдан бошқасига қуллик қилишдир.”\nМанбаъ: Яҳё Шенўл, “Ҳалол ва Ҳаромни ким белгилайди?”, Китоб ва Ҳикмат, Истанбул, 2016-йил, 4, 15, 96-101- с.\n Термизий, Тафсир, 10 (9).\n Ҳаром экани ҳақида далили бўлмаган, жавобгарлик юклатилмаган нарса.\n Бақара 2/168; Моида 5/88; Наҳл 16/114-115.\n Байҳақий, Снанул-Кубро, 6-ж, 75-с.\n Термизий, Либос, 6;Ибн Можа, Атъима 60.\n Абу Довуд, Атъима 30.\n Тобарий, Жомеул-Баён, Байрут, 1992, 6-ж, 85-с.\n Розий, Тафсирул-Кабир, Байрут, 3-нашр, 1999, 5-ж, 381-с.\n Қур’он ва Суннат Аммо Қайси Суннат, 2-нашр, Сулаймония Вақфи Нашриёти, Истанбул 2015, 139-143-с.\n Элмалили Ҳаққи Язир, Ҳқа дини Қур’он Тили, Қисқартирилган: Исмоил Қарачам, Азим Дағитим, 4-ж, 319-с.\nИжтиҳод Фатво Ҳалол Ҳаром\nРуҳ ва унинг хусусияти\nҲалоллашмоқ қандай бўлади?


КЎП НОЛИМА, АМАЛ ҚИЛ, ҲОСИЛ СЕНГА ИНТИЗОР - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 16 Феврал 2018\tКӯришлар: 801\nназдида бажаришинг шарт эканлиги учун яратди. Сен ўз қарзингни бажар. Вассалом.\nСен хасаки эмас, ҳақиқий инсонсан. Сен ҳамиша билгин, босиб ўтишинг шарт бўлган хатарлар тўла йўлда ҳеч қачон қўрқоқ бўлишинг керак эмас. Йўлингда қийинчиликлар сон-саноқсиздир, тоғлар, денгизлар, ғорлар ва хусусан, тимсоҳлар, йўлбарслар, аждаҳо, сон-саноқсиз илонлар сени, албатта, қарши олишади. Сен бу барча қийинчиликларга тайёр бўлишинг шарт.\nАгар сен кўп ўзингдан кетдинг ва одамларга нисбатан ножоиз хатти-ҳаракатлар қилдинг, унда билгинки, сени у дунёда қуртлар, ўргимчаклар ва оқибат дўзах кутади. Сен ҳеч қачон унутма, дарахт шохидаги барг каби вақтинчалик бир фаслда дунёга келасан ва оқибат дарахт шохидан хазон бўлиб тушасан… Сен андиша қилгинки, ким эдингу ким бўлдинг…\nБилгинки, сенинг ҳаётинг вақтинчалик эди, кетиш сени интизор. Сенинг кетишинг бу бир лаҳза эдики, пашша келди-ю кетди. Бас, то оёқларинг устида устуворсан ва қўлу қулоғу кўзларинг фаол экан, кетганларга ёрдам қўлини чўзиш учун дуруст бўлишга ҳаракат қил.\nИнсон, сен башариятга зарар келтирадиган амални қилма. Бошлаган ишингни охирига етказ. Ишинг ўнгидан келмаганда ҳеч қачон таслим бўлма.\nАгар бахтсизликка учрасанг ҳеч қачон золим бўлма. Билгинки, буларнинг ҳаммаси вақтинчалик ва ўткинчидир. Ҳамиша Унга суяниб, ўзингга тасалли бергин, бу қора булутлар ўткинчидир.\nЎзингга айтгин, иншоаллоҳ, бу оғир кунлар ва қора булутлар узоқлашади. Ва сенинг кундалик ҳаётингга қуёш ёруғлик қилгусидир.\nБугун: 05-08-2020 15:11:14